text:
Alcide De Gasperi
Hi Alcide Amedeo Francesco De Gasperi (Initalyano: [alˈtʃiːde de ˈɡasperi]; 3 Abril 1881 – 19 Agosto 1954) usá nga Italyano nga tawo-hin-estado nga nagtulod han partido Demokrasya Kristyana ngan nagsirbe nga Primer Ministro han Italya hin walo nga sunodsunod nga mga koalisyon nga kagamhanan tikang han 1945 kutob 1953.[1]
Hi De Gasperi an kataposán nga Primer Ministro han Ginhadi-an han Italya, nagsirbe ha ilarom nira Victor Emmanuel III ngan Umberto II. Hiyá gihapon an syahan nga Primer Ministro han Repúblika Italyana, ngan nagsirbe hin madali nga probisyonal nga mangulo hin estado katapos magbotos an Italyano nga katawhan nga hunongon an monarkiiya ngan magtukod hin repúblika. An iya waló-ka-tuig nga paglingkod ha puwesto nagpapabilin nga usá nga tigaman hin pagkamaiha ha politika hin usá nga namumuno ha moderno nga Italyano nga polítika. Hi De Gasperi amo an ikalimá nga gimaihai hin pagsirbe nga Primer Ministro tikang han Paghiusa han Italya.
Usá hiyá nga relihiyoso nga Katoliko ngan usá hiyá han mga nagtukod nga mga amay han Unyon Europeo upod han iya igkasi-Italyano nga hi Altiero Spinelli.
Mga pinambasaran[igliwat | Igliwat an wikitext]
- ↑ Alcide De Gasperi (Italian statesman). britannica.com


c: text/html

text:
45 Ini an siring ni Jehova ha iya dinihogan, kan Ciro,+Nga an too nga kamot akon ginkaptan+Basi magsakop hin mga nasud ha iya atubangan,+Basi kuhaan hin mga armas an* mga hadi,Basi abrihan ha iya atubangan an mga purtahan nga tagduha an sada,Salit an mga ganghaan diri sasadhan:2 “Mag-uuna ako ha imo,+Ngan papatagon ko an mga bungtod.Dudugmukon ko an tumbaga* nga mga purtahan,Ngan uutdon ko an puthaw nga mga trangka.+3 Ihahatag ko ha imo an mga bahandi ha kasisidmanNgan an tinago nga mga bahandi ha tago nga mga lugar,+Basi makilala mo nga ako hi Jehova,An Dios han Israel, nga nagtatawag ha imo ha imo ngaran.+4 Para ha akon surugoon nga hi Jacob ngan kan Israel nga akon pinili,Gintatawag ko ikaw ha imo ngaran.Gintatagan ko ikaw hin dungganon nga ngaran, bisan kon diri mo ako kilala.5 Ako hi Jehova, ngan waray na lain.Waray Dios labot ha akon.+Akon ka pakukusgon,* bisan kon diri mo ako kilala,6 Basi mahibaro an mga tawoTikang ha ginsisirangan han adlaw tubtob ha gintutunoran hito*Nga waray Dios labot ha akon.+Ako hi Jehova, ngan waray na lain.+7 Nagpuporma ako hin kalamrag+ ngan naglalarang hin kasisidman,+Naghihimo ako hin kamurayawan+ ngan nagpapahinabo hin kadaot;+Ako, hi Jehova, an nagbubuhat hini ngatanan.8 Kamo nga mga langit, pagpauran tikang ha igbaw;+An mga dampog magpauran hin katadongan.An tuna bumuka ngan magbunga hin katalwasanNgan magpaturok ito hin katadongan ha pariho nga panahon.+Ako, hi Jehova, an naglarang hito.”9 Kairo niya nga nakikiglantugi* ha Dios nga naghimo ha iya,*Kay usa la hiya nga tipak han surudlan nga hinimo ha lapokHa butnga han iba nga mga tipak han surudlan nga hinimo ha lapok nga aada ha tuna!Masiring ba an lapok ha Parahimo hin Daba:* “Ano an imo ginhihimo?”+O masiring ba an imo ginhimo: “Waray hiya mga kamot”?*10 Kairo niya nga nasiring ha usa nga amay: “Ano ba nga klase hin tawo ini nga imo anak?”Ngan nasiring ha usa nga babaye: “Ano ini nga imo igin-anak?”*11 Ini an siring ni Jehova, an Baraan nga Dios han Israel,+ Hiya nga nagporma ha iya:“Kukwestyunon mo ba ako mahitungod ha mga butang nga tiabotNgan susugoon ako mahitungod han akon mga anak+ ngan han mga buhat han akon mga kamot?12 Ginhimo ko an tuna+ ngan naglarang hin tawo dida hito.+Gin-unat ko an kalangitan pinaagi han akon mismo mga kamot,+Ngan naghahatag ako hin mga sugo ha bug-os nga hugpo hito.”+13 “Nagpili ako hin lalaki uyon ha katadongan,+Ngan tatadungon ko an ngatanan niya nga dalan.Hiya an magtutukod han akon syudad+Ngan magpapagawas han akon mga distyero+ nga waray bayad o hukip nga ihahatag,”+ nasiring hi Jehova han mga hugpo.14 Ini an siring ni Jehova:“An ganansya* han Ehipto ngan an baligya* han Etiopia ngan an mga Sabeo, nga mga tawo nga higtaas,Makada ha imo ngan magigin imo.Malakat hira ha imo luyo nga nakakadena.Makada hira ha imo ngan mayukbo ha imo.+Manginginyupo hira ha imo nga nasiring, ‘Sigurado nga an Dios kaupod mo,+Ngan waray na lain; waray na iba nga Dios.’”15 Usa ka gud nga Dios nga nagtatago han imo kalugaringon,O Dios han Israel, an Paratalwas.+16 Hira ngatanan mahibubutang ha kaarawdan ngan maaalohan;An mga naghihimo hin mga idolo ngatanan mabaya nga naaalohan.+17 Kondi tatalwason ni Jehova an Israel hin waray kataposan nga pagtalwas.+Diri kamo mahibubutang ha kaarawdan o maaalohan ha kadayonan.+18 Kay ini an siring ni Jehova,An Maglalarang han langit,+ an tinuod nga Dios,Hiya nga nagporma han tuna, an naghimo hito ngan marig-on nga nag-establisar hito,+Nga waray maglarang hito nga waray la katuyoan,* kondi nagporma hito basi ukyan:+“Ako hi Jehova, nganwaray na lain.19 Waray ako magyakan ha tago nga lugar,+ ha tuna han kasisidman;Waray ako magsiring ha tulin* ni Jacob,‘Pamilnga ako nga waray la katuyoan.’*Ako hi Jehova, nga nagyayakan han matadong ngan nagsusumat han husto nga mga butang.+20 Pagtirirok kamo ngan pakadi.Daop kamo hin urosa, kamo nga mga pinalagiw tikang ha mga nasud.+Waray hira hinbabaroan, adton nagdadara hin inukit nga mga imahenNgan nag-aampo ha usa nga dios nga diri makakatalwas ha ira.+21 Isumat an iyo asoy ngan ipresenta an iyo kaso.Urosa nga magkonsulta hira ha usa kag usa.Hin-o an nagtagna hini maiha na nga panahon an naglabayNgan nagpahayag hini tikang pa ha kadaan nga mga panahon?Diri ba ako, hi Jehova?Waray na iba nga Dios labot ha akon;Usa nga matadong nga Dios ngan Paratalwas,+ waray Dios labot ha akon.+22 Balik kamo ha akon basi matalwas+ kamo ngatanan nga aada ha mga sidsid han tuna,Kay ako an Dios, ngan waray na lain.+23 Nanumpa ako ha akon kalugaringon;Tinuod an pulong nga ginawas ha akon baba,Ngan diri ito mabalik:+Ha akon an tagsa nga tuhod maluhod,An tagsa nga dila manunumpa hin pagkamaunungon+24 Ngan masiring, ‘Aada gud kan Jehova an tinuod nga katadongan ngan an kusog.An ngatanan nga nasisina gud ha iya makadto ha iya atubangan nga naaawod.25 Tungod kan Jehova an bug-os nga tulin* ni Israel mapapamatud-an nga husto,+Ngan maghahambog hira mahitungod ha iya.’”
Mga footnote
^ Lit., “tanggalan hin takgong an mga baliatang han.”

robotstxt: allowed

filter: keep


text:
Francisco Vázquez de Coronado
Hi Francisco Vázquez de Coronado y Luján (Kinatsila nga kaluwas: [fɾanˈθisko ˈBaθkeθ ðe koɾoˈnaðo]; 1510 – 22 Septyembre 1554) usá nga Espanyol nga conquistador ngan explorador nga namuno hin dako nga expedisyon tikang ha Mexico ngadto han yana-nga-adlaw nga Kansas nga inmagi hin mga bahin han habagatan nga Estados Unidos han mga tuig tikang han 1540 ngan 1542. Naglaom hi Vázquez de Coronado nga umabot han Mga Syudad han Cíbola, nga agsob tinatawag yana nga an mitiko nga Pito nga mga Syudad hin Bulawan, nga usá nga pagtawag nga waray gamita kutob han mga Amerikano nga gold-rush nga mga adlaw han mga 1800. An expedisyon niya natigamnan nga amo an syahan nga Europeo nga pakakita han Grand Canyon ngan han Salog Colorado ngan iba pa nga mga kiritaon. An iya ngaran agsob nga gin-Iininglis nga "Vasquez de Coronado" o kundi man tinatáwag la nga "Coronado".


text:
Waray-Waray News: Palasyo nalaum han peace talks ha MILF yana nga tuig
Manila (19 July) -- Nagpahayag an Malacanang hin pagtapod nga mayda na mga pitad nga ginkokonsiderar agud mapatuman hin dagmit an pag-abre han iristorya pangkahimyangan ha butnga han mga rebelde nga muslims ug komunista.
Sumala kan Teresita Deles, nga gintudlok pala komo Presidential Adviser on the Peace Process, linalauman daw an peace talks nga matitikangan hiton sunod nga quarter hit tuig.
Sering pa ni Deles, an kanan goberno peace panel in gin-oorganisar na subay han karuyag han Presidente nga makab-utan na hin sagilayon, an kamurayawan ha mga gin-aaragwayan nga mga lugar.
Manunumduman nga nagsering hi Pres. Aquino dida han iya inaugural speech nga magigin sinsero iton iya panggobernohan ha pagtratar han mga tawo ha Mindanao. Komitido daw hiya nga tapuson an problema ha Mindanao ug mahiplastar in mga katangduan nga igkokonsiderar an intereses han mga Lumad, Bangsamoro ug mga Kristyanos.
Nagpayag an Presidente nga an grupo han goberno nga maatubang ha peace talks in pamumunuan ni Dean Marvic M.V.F. Leonen han U.P. College of Law. PIA-Eastern Samar) [top]


text:
Sa Sulat Hi Apostol Pablo
Duun Hu Mga
Taga-Efeso
1
1 Iyan a si Pablo sa pinilì hu Dios ha apostol hi Jesu Cristo sa migsulat taini.
Sinulatan ku inyu sa mga etaw hu Dios diyan ta Efeso ha mga matinumanen ki Jesu Cristo.
2 Sa Dios ha Amay taw daw si Jesu Cristo ha Ginuu mag-ila inyu hu grasya daw kalinaw.
Sa Panalangin Duun Hu Pagpakigsabuwa Taw Ki Jesu Cristo
3 Dayeen gayed sa Dios ha iyan Amay hi Jesu Cristo ha Ginuu taw ta tumenged hu pagpakigsabuwa taw ki Cristo in-ila din kanuy sa bisan inu ha mga langitnen ha panalangin pinaagi hu pagkaulini taw hu Balaan ha Ispiritu. 4 Ta su hurà pa tanghagaa sa kalibutan daan kuy en pinilì hu Dios ha mga etaw din ta daw mahimpit kuy ha hurà din en makasaway kanuy. 5 Tumenged hu pagpalanggà kanuy hu Dios daan kuy en kandin pinilì ha mabuhat ha mga batà din pinaagi ki Jesu Cristo sumalà hu katuyuan din. 6 Aman dayeen gayed sa Dios tumenged hu adagi ha grasya ha in-ila din kanuy pinaagi hu pagpakigsabuwa taw hu pinalanggà din ha Batà. 7-8 Tumenged hu uminagas ha langesa hi Cristo linibri kuy kandin daw napasaylu sa mga salà taw sumalà hu grasya hu Dios kanuy ha harì gayed masukud.
9 Pinaagi hu katatau daw hu pagsabut ha in-ila hu Dios impadayag din kanuy sa inlilung ha nahenà-henà din su anay sumalà hu katuyuan din ha agtumanen pinaagi ki Cristo. 10 Saena ha nahenà-henà din ha agtumanen duun hu natugun ha panahun iyan si Cristo sa ipagharì duun hu alan diyà ta langit daw dini daan ta kalibutan.
11 Mahimu hu Dios sa alan sumalà hu pagbayà din. Tumenged ta iyan haini katuyuan din, bisan su hurà pa tanghagaa sa bisan inu daan kuy en kandin pinilì ha mga etaw din tumenged hu pagpakigsabuwa taw ki Cristo. 12 Aman pinaagi kanay sikay sa nangauna ha tuminuu ki Cristo madayè gayed sa pagkagamhanan hu Dios. 13 Daw sinyu daan su mapaliman nuy sa kamatuuran ha iyan sa Maayad ha Tultulanen mahitenged hu kaluwasa inyu tuminuu kaw daan kandin daw pinaulinan kaw hu Dios hu Balaan ha Ispiritu ha iyan insaad din su anay. Timaan haena ha mga etaw kaw gayed kandin 14 daw iyan daan timaan ha maangken taw sa alan ha intagana hu Dios kanuy taman duun taena ha panahun ha matuman en sa alan. Aman dayeen gayed sa pagkagamhanan hu Dios.
Sa Pag-ampù Hi Pablo
15 Tumenged taini sugud dà su mapaliman ku sa adagi ha pagsalig nuy diyà ki Jesus ha Ginuu daw sa pagpalanggà nuy hu alan ha mga tumutuu 16 sigi a daan tagpasalamat duun hu Dios mahitenged inyu daw tagkahenà-henà ku inyu ku tag-ampù a. 17 Sigi ku inyu tig-ampù ha sa Dios ha Amay hi Jesu Cristo ha Ginuu taw daw Amay taw daan ha angayan ha dayeen, iila din inyu sa katatau daw sa pagsabut pinaagi hu Balaan ha Ispiritu ta daw mag-iseg sa pagpakatuen nuy mahitenged hu Dios. 18 Daw tig-ampù ku daan ha mailawan sa henà-henà nuy ta daw matun-an nuy sa madagway ha tagsalapen nuy tumenged ta nabuhat kaw ha mga batà din, daw matun-an nuy daan sa mga adagi ha panalangin ha intagana din kanuy 19 daw sa harì masukud ha gahem hu Dios ha dini ta kanuy sikuy sa tumutuu. Saena ha gahem iyan daan sa gahem hu Dios 20 su banhawen din si Cristo daw su ipapinuu din duun hu kawanan din diyà ta langit. 21 Aman si Cristo iman iyan kinatangkawan duun hu alan ha amin din kagahem dini ta kalibutan daw diyà ta kalangitan bisan sa mga ginsakupan hi Satanas, daw hurà gayed ngaran ha labaw pa dì hu kandin ha ngaran iman daw bisan duun hu hurà din katapusan. 22-23 Saena impagharì hu Dios duun hu alan daw binuhat din haena ha ulu daw sa alan ha mga tumutuu iyan lawa taena. Hurà gayed kulang hu pagpaulini hi Cristo duun hu mga tumutuu daw duduun daan hu bisan hindu.


text:
Plaka tektonika
An Plaka tektonika an sayantifico nga teyorya nga nagtutulidong han dagko nga eskala nga mosyon han pipito nga dagko nga mga plaka ngan an mga pagkiwa han mga damo nga gurugudti nga mga plaka ha kanan Kalibutan litosfero, tungod an proseso han tektonika in nagtikang ha Kalibutan ha butnga han 3 ngan 3.5 bilyones ka mga tuig nga nakalabay. Ini nga modelo in nahimugso tungod han konsepto nga continental drift, usa ka ideya nga gumawas han syahan nga mga dekada han ika-20 siglo. An heyosayantifico nga katiringban in ginkarawat an teyorya plaka-tektonika kahuman nga napamatuod an pagkiwa han salug han dagat ha kaurhian han mga 1950 ngan kaunhan han mga 1960.
An litosfero, an matig-a ngan gawas han usa ka planeta, in ginbabahin ngadto ha mga plaka tektonika. An kanan kalibutan litosfero in may-ada pito ngadto ha wala nga dumagko nga plaka ngan damo nga mga gudtiay nga mga plaka. Kun diin an mga plaka nagtatapo, an ira mga pagkiwa amo an naghahatag han ira mga katubtuban. An mga linog, aktibidad han bulkan, pagtubo han bukid, paghimo han oceanic trench in nahihitabo dinhi nga mga katubtuban han plaka. An pagkiwa hinin nga mga plaka in agsob aada ha waray ngadto ha 100mm kada tuig.[1]
Pinanbasaran[igliwat | Igliwat an wikitext]
Mga nota[igliwat | Igliwat an wikitext]
Mga libro nga nahisgotan[igliwat | Igliwat an wikitext]
- Read, Herbert Harold; Watson, Janet (1975). Introduction to Geology. New York: Halsted. pp. 13–15. ISBN 978-0-470-71165-1. OCLC 317775677.


text:
José Luis Rodríguez Zapatero
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi José Luis Rodríguez Zapatero (Valladolid, Espanya, 4 han Agosto han 1960) amo in politiko han Partido Socialista Obrero Español, ngan amo an ika-lima nga Mangulo han Kagamhanan o Presidente han Gobyerno han Espanya tikang han Transisyon, katapos han iya pagdaog dida han pinili-ay nga kasahiran han 2004. Amo hiya an Mangulo han Kagamhanan han Espanya tikang han 17 han Abril 2004 kutob han 21 han Disyembre 2011.


text:
Li Peng
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Li Peng (ginyano nga Tsinino: 李鹏; minat-an nga Tsinino: 李鵬; pinyin: Lǐ Péng; Wade–Giles: Li P'eng), (natawo 20 Oktubre 1928 - 22 July 2019) amo an ika-upat nga Premier han Kanan Katawhan Republika han Tsina ha mga tikang 1987 tubtob ha mga 1998, ngan amo gihapon an Mangulo han Komite nga Permanente han Kongreso han Nasodnon nga Katawhan, an labaw nga lawas hin magbabalaod han Tsina, tikang 1998 tubtob 2003. Ha dako nga bahin han dekada han mga 1990 hi Li ginranggo nga ikaduha dida han Partido Komunista han Tsina (PKT) nga hierarkiya ha luyo han hadto nga Maghirilom nga Kasahiran nga hi Jiang Zemin. Nagpabilin hi Li ha iya paglingkod dida han Komite nga Permanente han Politburo tubtob 2002.
- Angay ighubad
- Mga barasahon mga mayda ginyano nga Tsinino-nga-pinulongan nga kasurat
- Mga barasahon nga mayda minat-an nga Tsinino-nga-pinulongan nga kasurat
- Mga turók
- Biyograpiya
- Politika
- Politika han Kanan Katawhan Republika han Tsina
- Mga manguna han Partido Komunista han Tsina
- Kanan Katawhan Republika han Tsina
- Tsina


text:
Camerlengo
An Camerlengo (plural: camerlenghi, Initalyano para hin "Chambelan"[lower-alpha 1]) usa nga Italyano nga titulo tikang han Butnga nga Panahon. Tikang ini han urhe nga Linatin nga camarlingus, nga tikang gihapon han Frinankish kamerling, tikang han camerarius, nga nangangahulogan nga "opisyal han sulod" (nga an sulod buot sidngon "sulod hin bahandi").
Ginagamit ini yana dida han Korte han papa para han mga nasunod nga mga puwesto:
- Camerlengo han Baraan nga Singbahan Romana
- Camerlengo han Sagrado nga Kolehiyo han mga Kardinal
- Camerlengo han Kapadi-an Romano
Mayda iba nga mga posisyon han korte papal nga tinatawag han una nga mga chambelan han papa. Bisan man kun ini hatag la ha pagdungog, an pusisyon agsob nanginlabot hin mga buruhaton. An mga diri-ordenado nga nakakuha hini nga dungog tinatawag yana nga mga Kabalyero han Papa, samtang an clerico nga mga tawo ginhihimo nga "Chaplain han Iya Santidad", usa nga porma hin Monsignor.
Mga tigaman[igliwat | Igliwat an wikitext]
- ↑ Ha kontexto han Santa Sede la ini ginagamit. Ha diri pansingbahan o ha sekular nga kontexto, an Initalyano nga pulong ciambellano o kun damo ciambellani.


text:
Isumat.com/8:07AM, Pebrero 2, 2021
Deri man hiya dadakpon han mga kapulisan kay an iya bugto man an ginhahalpat, pero umato ini nga lalaki ha mga otoridad ngan namatay dida han engkwentro ha Hernani, E. Samar, Pebrero 1, 2021.
Dida han report han Eastern Samar Provincial PNP Office, an mga tinubyanan han balaud in pumakadto ha panimalay ni Joseph Oprin ha Brgy Canciledes, Hernani basi igserbe an Arrest Warrant nga iginpagawas han TRC-Branch 2 Borongan City tungod hin kaso nga rape.
Ha waray pa kasasabti nga rason, ginpabuthan han bugto ni Joseph nga hi Casiano Oprin an mga kapulisan ngan bumulos pagpabuto an mga otoridad. An suspetsado in naigo ngan gindara ha Our Lady of Gudalupe Hospital ha Gen MacArthur, pero namatay samtang gintatambal.
Nakumpiskar tikang han suspetsado in usa nga 38 nga pistola, home made shotgun, mga bala ngan sundang.
Waray naman madakop an gin-aaresto unta nga hi Joseph ngan padayon ginpipinamiling han kapulisan.
Hadto gihapon nga adlaw, gindakop han mga kapulisan hi Renato Oprin, 52 anyos, residente han Brgy Vigan, Gen MacArthur, Eastern Samar. Ini in tungod han kakumpiskar ha iya panimalay hin kalibre 38, mga bala ngan kalibre 22 Airgun.
Ini nga pitad han kapulisan in nahimugso tungod han search warrant nga ginpalusad han Municipal Circuit Trial Court. An suspetsado in nakapaslak na yana ha karsel ngan maatubang hin kaso kasumpay han Illegal Possession of Firearms and Ammunitions.
Waray liwat mahisumat kun ano an relasyon hini nga suspetsado ngadto han namatay ha Hernani ug an iya bugto nga naka-eskapo. Hira nga tulo in may apelyedo nga Oprin. An Hernani ngan Gen MacArthur in magsapit nga mga bungto. #


text:
Introduksyon ha Pulong han Dios
An Biblia nagsusulod han mensahe o pulong han Dios para ha aton yana. Iginpapakita hito kon paonan-o magigin malampuson an aton kinabuhi ngan kon paonan-o makakarawat an pag-uyon han Dios. Ginbabaton liwat hito an masunod nga mga pakiana:
20 Paonan-o ka makakapahimulos hin bug-os ha imo pagbasa han Biblia?
KON PAONAN-O MABIBILNGAN AN MGA TEKSTO HA BIBLIA
An Biblia usa nga koleksyon han 66 nga gudtiay nga libro. Ginbahin ito ha duha nga seksyon: an Hebreo-Aramaico nga Kasuratan (“Daan nga Tugon”) ngan an Griego nga Kasuratan (“Bag-o nga Tugon”). An tagsa nga libro han Biblia ginbahin ha mga kapitulo ngan mga bersikulo. Kon nag-uunabi hin mga teksto, an siyahan nga numero katapos han ngaran han libro amo an kapitulo, ngan an sunod nga numero o mga numero amo an bersikulo o mga bersikulo. Pananglitan, an Genesis 1:1 nagtutudlok ha Genesis kapitulo 1, bersikulo 1.


text:
TACLOBAN CITY – 300 nga mga kapulisan an igpapasarang han police regional office 8 ha mga tourist destinations ha bug-os nga Rehiyon 8 yana nga summer vacation.
Sumala kan PRO8 Regional Director PCSupt. Gilberto Cruz nga ira gin-eekspektaran nga damo an mga turista nga mapakanhi ha Sinirangan Bisayas kumo alternate destination ha ginpapasadhan nga Boracay Island.
Pinaagi han igpapasarang nga mga kapulisan in gin-eekspektaran nga makakaghatag hin seguridad ha mga turista agud makagrespondi dayon kun may mga panhitabo ngan petty crimes sugad han pangawat.
Samtang, an regular nga pagbutang hin police assistance desk ha mga matawo nga lugar in usa gihapon nga pitad han PRO8 agud maprotektaran an mga mulopyo yana nga summer vacation.


text:
Balangiga
An Balangiga usa nga ikalima nga klase nga bungto ha lalawigan han Eastern Samar ha Sinirangan nga Kabisay-an nga rehiyon ha Kabisay-an ha Pilipinas. Sumala han 2000 census, an Balangiga mayda populasyon nga 10,662 ka tawo ha 2,113 nga panimalay.
Dinhi hini nga bungto nahinabo an pakig-away nga tinatawag an Nahinabo ha Balangiga. Ini nga pakig-away nga nahinabo hadton Septyembre 28 han tuig 1901 nagresulta hin pagdaog para han mga Samarnon kontra han mga Americano pero an mga Americano binmalik ngan nagtikang hin opensiba-militar kontra han bug-os nga isla han Samar. Ini nga nahinabo dida han Gyera Pilipinhon-Americano usa han mga maiha na nga kontrobersya nga kalakip han relasyon han Pilipinas ngan han Estados Unidos.
Heyograpiya[igliwat | Igliwat an wikitext]
Nahamutang an Balangiga ha salatan nga labnasan han purô han Samar nga naatubang han Gulfo han Leyte, ngan nahamutang ha ganghaan han Salog han Balangiga. Ha katundan hini nahamutang an bungto han Lawaan, ha amihan an Llorente, ngan ha sinirangan an mga bungto han Quinapondan ngan Giporlos.
Mga Baranggay[igliwat | Igliwat an wikitext]
An Balangiga mayda napulo kag tulo (13) nga baranggay.
- Bacjao
- Cag-olango
- Cansumangcay
- Guinmaayohan
- Barangay Poblacion I
- Barangay Poblacion II
- Barangay Poblacion III
- Barangay Poblacion IV
- Barangay Poblacion V
- Barangay Poblacion VI
- San Miguel
- Santa Rosa
- Maybunga
Panagat[igliwat | Igliwat an wikitext]
An Balangiga kilalado nga usá nga lugar nga puyde makapanagat hin sulisugi okun ha Ininggles blue marlin (siyentipiko nga ngaran makaira mazara). Kay it lawod ha Balangiga amo iton ginkakadtoan hit mga sulisugi nga ira breeding ground. It panahon hit panagat hit sulisugi amo it mga bulan tikang hit Pebrero kutob Mayo. Ginsasaurog han bungto an pagkahura hin sulisugi han ira Sulisugi Festival.
Edukasyon[igliwat | Igliwat an wikitext]
Mayda siyam (9) nga publiko nga mga iskwelahan hin elementarya ha Balangiga nga amo an:
- Balangiga Central Elementary School
- Bacjao Elementary School
- Bangon Elementary School
- Cag-olango Elementary School
- Cansumangkay Elementary School
- Guinmaayohan Elementary School
- Maybunga Elementary School
- San Miguel Elementary School
- Santa Rosa Elementary School
Mayda usá (1) nga publiko nga iskwelahan hin sekondariya nga pag-aram:
- Southern Samar National Comprehensive High School
Mayda usá (1) nga pribado nga iskwehan hin sekondariya nga pag-aram:
- MSH Sisters Academy Balangiga
Mga anak nga bungto[igliwat | Igliwat an wikitext]
An mga bungto han Lawaan, Giporlos, ngan Quinapondan nagtikang nga mga baranggay han Balangiga.
Mga sumpay ha gawas[igliwat | Igliwat an wikitext]
- Opisyal nga Websayt han Balangiga Archived 2007-03-12 at the Wayback Machine.
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Balanga, Pilipinas
An Syudad han Balanga usa nga ikalima nga klase nga syudad ha lalawigan han Bataan, Pilipinas. Amo ini an kapital nga syudad han Bataan. Sumala han census han tuig 2000, mayda ini populasyon nga 71,088 ka tawo ha 14,065 nga mga panimalay.
Mga baranggay[igliwat | Igliwat an wikitext]
An Syudad han Balanga ginbahin ngadto hin karuhaan kag lima (25) nga mga baranggay.
Mga alkalde han syudad[igliwat | Igliwat an wikitext]
Mga sumpay ha gawas[igliwat | Igliwat an wikitext]
- Mga Sumat ngan mga panhinabo ha Syudad han Balanga
- Impormasyon mahitungod han Syudad han Balanga Archived 2007-12-23 at the Wayback Machine.
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- Syudad han Balanga Archived 2007-01-18 at the Wayback Machine.


text:
Narvacan
An Narvacan usa nga ikaduha nga klase nga bungto ha lalawigan han Ilocos Sur, Pilipinas. Nahimutang ini harani han katundan nga labnasan han isla han Luzon. An Narvacan nahimutang dida hin usa nga siong o walog nga ginpalibutan hin mga kabugkiran. Usa ini nga rehiyon nga maupay tamnan ngan mayda mahalayahay nga tropikal nga klima, ngan an importante nga mga gintatanom ha Narvacan amo an mais, gapas, indigo, humay, tubo hin asukar ngan tabako. An mga nangungukoy dinhe kaurugan mga Katoliko Romano ngan Methodist nga mga Kristohanon nga nayakan hin Ilokano.
Sumala han census han tuig 2000, ini mayda populasyon nga 38,435 ka tawo ha 7,803 nga mga panimalay.
Mga baranggay[igliwat | Igliwat an wikitext]
An Narvacan ginbahin ngadto hin katloan kag upat (34) nga mga baranggay.
Kaagi[igliwat | Igliwat an wikitext]
An Narvacan nabilngan hin Espanyol nga puwersa expedisyonaryo nga ginpadara tikang ha Vigan han opisyal militar ngan maglalalayag nga conquistador nga hi Capitan Juan de Salcedo. An mga Espanyol nalunuran han ira sakayan ha daplin han baybayon han bungtot. Han pagbuliga ha ira han mga taga-dida, nagpakiana an mga Espanyol han ngaran han lugar. An namumuno han mga tagadida nagbaton ha Ilokano nga yinaknan ha pagpakiana ha ira nga "Nalbakan?" (Nalunuran ba kamo hin sakayan?). Gasi han mga Espanyol nga amo ini an baton han ira paki-ana ngan tikang hadto an ngaran han bungto Narvacan.
Ginsangkay ni Salcedo in gamay nga tribo hin mga lumad nga mga katawhan hin walog nga nangungukoy dida hini nga lugar samtang mga Espanyol nga mga pamilya nagtukod hin bungto han 1576. Komo kabahin bag-o nga bungto, usa nga Katoliko Romano nga parroko gintukod han Augustiniano nga orden relihiyoso han Abril 25, 1587. An parokya han Narvacan amo an nagin usa han mga syahan nga Katoliko Romano nga mga parroko han yana nga Ilocos Sur.
Gin-organisa an Narvacan ha ilarom han mga pagdumara han gobyerno han ginhadi-an han Espanya. An Habsburgo nga dinastiya han Espanya amo an nangulo han estado nga amo an nagpili kan Santiago de Vera ngan Presidente han Real Audiencia — gobernador han rehiyon nga diin an Narvacan nahamutang. Han 1589, hi Gobernador Vera nagpili kan Nicolas de Figueroa nga amo an syahan nga Encomendero de Narvacan — labaw nga nagdudumara han bungto ngan han mga hagrani nga bungto dida han sistema nga encomienda. An iya puwesto ha pagtika-iha nahimo ngadto han ofisyo han alkalde han Narvacan.
Mga sumpay ha gawas[igliwat | Igliwat an wikitext]
- Pakli han Bungto han Narvacan Archived 2007-09-29 at the Wayback Machine.
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Pudtol
An Pudtol usa nga ika-upat nga klase nga bungto han lalawigan han Apayao, Pilipinas. Sumala han census han tuig 2000, mayda ini populasyon nga 11,039 ka tawo ha 2,066 nga mga panimalay.
An Pudtol ngan Santa Marcela, Apayao mga teritoryo anay han Luna ugsa ini mga nahimo nga bungto.
Mga baranggay[igliwat | Igliwat an wikitext]
An Pudtol ginbahin ngadto hin karuhaan kag duha (22) nga mga baranggay.
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Isumat.com/Agosto 19, 2021
Nasikop na han mga otoridad an langyawanon nga suspetsado hin pakatudol ngan kamatay hin usa nga motorista ha Naval, Biliran.
Ginkilala an suspetsado nga hi Scott Franzen, 60 anyos nga Amerikano, samtang an namatay nga biktima amo hi Ceferino Mangaporo, residente han Brgy Larrazabal han nasabi nga bungto.
Dida han alas 4:30 han maagahon, Agosto 18, hi Franzen in nagmamaneho han iya Ford Focus nga kotse han aksidente nga matudol niya an nagmomotor nga hi Mangaporo. Sumala hin usa nga testigo, katapos han insidente, humaw-as han iya sarakyan hi Franzen ngan waray manginano han biktima ngan kadagmitan nga umiskapo.
Nagdumara hin paghalpat an mga kapulisan ngan ira nadakop an suspetsado pasado alas 3 han kulop ha Brown Beach Resort, Brgy Agpangi, Naval.
Hi Franzen in aada na ha kustudiya han Naval PNP ngan nakatalaan sampaan han kaangayan nga mga kaso.


text:
Susunghan
An susunghan iyo an labot na agihan nin primeramente paghangos kan mga gamgam o mga mamalia. Ini sa pagpaluwas ayre nasanga sa duwang labot. Sa paghigop hinangos, an dungo' pinapaimbong an ayre, sa pagbuga kan ayre, hinahale an anoman na pagkaalumahad kaini. Sa paghangos, an hinihigop oxygen asin an ibinubuga carbon dioxide. Alagad, an susunghan iyo man an inaagihan kan mga parong asin luwasan man kan mga sipon. Sinasabing an dungo' kan tawo kayang magsa'ngab nin sarong trillion na iba-ibang klaseng parong. [1] An sira dai nahangos paagi sa dungo kundi sa duwang sadit na labot na alabes ginagamit sa pagpamarong.[2]


text:
PAKIANA 19
Ano an Sulod han Iba-iba nga mga Libro han Biblia?
HEBREO NGA KASURATAN (“DAAN NGA TUGON”)
PENTATEUCH (5 NGA LIBRO):
Genesis, Exodo, Levitico, Numeros, Deuteronomio
Tikang ha paglarang tubtob ha kaestablisar han kadaan nga nasud han Israel
MGA LIBRO HAN KASAYSAYAN (12 NGA LIBRO):
Josue, Hukom, Ruth
Pagsulod han Israel ha Tuna nga Iginsaad ngan mga panhitabo katapos hito
1 ngan 2 Samuel, 1 ngan 2 Hadi, 1 ngan 2 Cronicas
Kasaysayan han nasud han Israel tubtob ha kabungkagan han Jerusalem
Ezra, Nehemias, Esther
Kasaysayan han mga Judio katapos bumalik tikang ha pagkadistyero ha Babilonya
MGA LIBRO HAN SIDAY (5 NGA LIBRO):
Job, Salmo, Proberbios, Eclesiastes, Kanta ni Solomon
Mga koleksyon hin maaramon nga mga puplunganon ngan mga kanta
MGA LIBRO HAN TAGNA (17 NGA LIBRO):
Isaias, Jeremias, Pagtangis, Ezekiel, Daniel, Hosea, Joel, Amos, Obadias, Jonas, Micas, Nahum, Habakuk, Zepanias, Hagai, Zacarias, Malakias
Mga tagna, o mga prediksyon, may kalabotan ha katawohan han Dios
KRISTIANO GRIEGO NGA KASURATAN (“BAG-O NGA TUGON”)
AN UPAT NGA EBANGHELYO (4 NGA LIBRO):
Mateo, Marcos, Lucas, Juan
Kasaysayan han kinabuhi ngan ministeryo ni Jesus
MGA BUHAT HAN MGA APOSTOL (1 NGA LIBRO):
Kasaysayan han pagtikang han Kristiano nga kongregasyon ngan pagmisyonero nga buruhaton
MGA SURAT (21 NGA LIBRO):
Roma, 1 ngan 2 Corinto, Galacia, Efeso, Filipos, Colosas, 1 ngan 2 Tesalonica
Mga surat para ha iba-iba nga Kristiano nga mga kongregasyon
1 ngan 2 Timoteo, Tito, Filemon
Mga surat para ha indibiduwal nga mga Kristiano
Hebreo, Santiago, 1 ngan 2 Pedro, 1, 2, ngan 3 Juan, Judas
Mga surat para ha ngatanan nga Kristiano
PAHAYAG (1 NGA LIBRO):
Sunod-sunod nga matagnaon nga mga bisyon nga iginhatag kan apostol Juan


text:
Waray-Waray News: Nagmandu si PGMA san DBM nga maghatag sin P1.8 bilyunes para sin reehabilitasyon kasumpay san naglabay nga bagyo
Ni Nene A. Manzanares
(3 Hulyo) -- Tikang sa siyudad san Iloilo, gin-aghat ni Presidente Gloria Macapagal Arroyo an Department of Budget and Management (DBM) nga maghatag sin kadagmitan nga panahon san pondo panrehabilitasyon para san mga inprastraktura nga nawakay kasumpay san destroso nga ginhimo san "super typhoonFrank". Nahimo ine nga mandukatapos san "performance evaluation" san ngatanan nga apektado nga mga inprastraktura nga proyekto san gobyerno nasyonal.
An Presidente an naghatag sine nga mandu kan Budget Secretary Rolando Andaya Jr. durante san National Disaster Coordinating Council (NDCC) nga miting nga ginhimo san Kabinete sa Iloilo International Airport.
Ginsugad ni Presidente Arroyo si Sec. Andaya igpagawas na an nasabi nga pundo matapos niya masabutan tikang kan Sec. Hermogenes Ebdane san DPWH nga yaun mga tulay san 35 nga nawakay san bagyo in nakinahanglan otro nga pag-aydun.
Maabot P1.8 ka bilyunes an kinahanglan para san otro pagpaupay san mga nawakay nga mga tulay sugad ni Ebdane diin naghangyu na siya sa DBM nga magpagawas na sin P800 milyunes agud ma-again na an mga kakalsadahan.
An Metropolitan Manila Development Authority (MMDA) in naghatag gihapon bulig san pag-ayad san mga kalsada ngan mga tulay sa Rehiyon 8. Nasabutan ine san ginsugad ni Presidente Arroyo nga gintagan niya mga tugon si Bayani Fernando, an namumuno san MMDA nga bumulig san nasabi nga mga rehabilitasyon. (PIA Northern Samar) [top]


text:
Agavi
An Agavi kay usa ka libre, ug object-oriented nga Web application framework nga guin-himo gamit hin PHP 5. Guin-lisensya inin ilarom hit LGPL. It iya object oriented nga disenyo kay nasunod hit Model-view-controller nga pattern.
Kasaysayan[igliwat | Igliwat an wikitext]
An Agavi, sugad han Symfony, kay naka base han ika-tulo nga waray guin-pagawas nga bersyon han sikat nga PHP framework nga Mojavi, nga guin-himo ni Sean Kerr.
Pag Mayo 2005, may usa ka grupo nga software engineers nga taga Keller, Texas nga nag-fork han Mojavi, kay na-dire na hira hit pagdumara ug pagkapot han pagpalambo han Mojavi. Sirado an proseso ug waray klaro an pag-plano, ug waray guin-api an partisipasyon han komunidad. Karuyag han grupo nga bag-ohon an modelo para damo nga tawo it pwede umapi han pag-himo hinin.
Sukad han 2006, guin-aatiman na an Agavi han usa ka kompanya nga naka base ha Munic, Alemanya. An mga orihinal nga nagpalambo kay adto na nag-atupag ha komunidad han Ruby.
Guin-pagawas an pinaka-siyahan nga bersyon han Agavi nga bersion 0.9 han ika-8 han Hunyo, 2005. An pinaka-siyahan nga bersyon nga andam na hit para hit pan-publiko nga produksyon kay an bersyon 0.11.0, nga guin-pagawas han ika-3 han Nobyembre, 2007. Guin-pagawas an pinaka-siyahan nga estable nga bersyon, 1.0.0, han ika-26 han Pebrero, 2009.
Pilosopiya[igliwat | Igliwat an wikitext]
Pwede gamiton it Agavi ha damo nga pama-agi ug mekanismo, pero kasagaran kay guin-gagamit ini nga pondasyon para mag-himo hin mga Web applications. Strikto nga guin-susunod han iya disenyo it konsepto han Model-view-controller; sanglit, na-angay hiya gamiton para mag-organisa ug mag-mentinar hin mga dagko ug komplikado nga proyekto nga nagamit hin PHP 5.
Dire ini hiya usa ka simple nga website construction kit, kundi usa hiya nga palataporma kun diin nakakabulig hiya pag-himo hin mga komplikado nga mga aplikasyon. Api ha iya pondasyon it authentication, security, internationalization, caching, ug URL routing.
Guin-tutuyo nga maging matarog it Agavi para dire na kailangan hit mga nagpapalambo nga igliwat or dugangan pa it mga funcionalidad nga aada na daan. Dapat mas madali na la mahatod it mga proyekto kun naggamit hini, kay aada na daan it mga trabahoon ha ilarom; kailangan na la himoon it mga business logic nga na-aplika.
Lisensya[igliwat | Igliwat an wikitext]
It Agavi kay guin-pagawas ha ilarom hit LGPL nga lisensya, ug tanan nga kontribusyon kay kailangan anay ig-aprobar.
Instalasyon[igliwat | Igliwat an wikitext]
Pwede ma-install it mga Agavi files gamit hin PEAR package, nga pwede makuha ha Agavi website. Pwede liwat ini makuha gamit hin Subversion (SVN).
Dokumentasyon[igliwat | Igliwat an wikitext]
Mayda mga detalyado nga user guides, instruksyon, ug mga tutorials it Agavi nga pwede mabasa didto ha ira website. Mayda liwat hira HTML nga dokumentasyon para hit ira API, nga automatico nga guin-himo han PhpDocumentor.


text:
Bug-os nga kalibotan aada ha gahum han usa nga maraot (19)
5 An ngatanan nga natoo nga hi Jesus an Kristo igin-anak tikang ha Dios,+ ngan an ngatanan nga nahigugma ha usa nga nagpahinabo han pag-anak nahigugma ha iya nga igin-anak tikang hito nga usa.2 Pinaagi hini maaram kita nga hinigugma naton an mga anak han Dios,+ kon hinigugma naton an Dios ngan gintutuman an iya mga sugo.3 Kay ini an kahulogan han gugma ha Dios, nga tumanon naton an iya mga sugo;+ ngan an iya mga sugo diri mabug-at,+4 kay nadadaog han ngatanan nga igin-anak tikang ha Dios an kalibotan.+ Ngan ini an nakahimo ha aton nga madaog an kalibotan, an aton pagtoo.+5 Hin-o an nakakadaog han kalibotan?+ Diri ba hiya nga may-ada pagtoo nga hi Jesus an Anak han Dios?+6 Ini hiya an kinanhi pinaagi han tubig ngan dugo, hi Jesu-Kristo, diri pinaagi han tubig la,+ kondi pinaagi han tubig ngan pinaagi han dugo.+ Ngan an espiritu nagpapamatuod,+ kay an espiritu amo an kamatuoran.7 Kay tulo an naghahatag hin pamatuod:8 an espiritu+ ngan an tubig+ ngan an dugo;+ ngan an tulo nagkakauruyon.9 Kon kinakarawat naton an pamatuod han mga tawo, mas labaw pa an pamatuod han Dios. Kay ini an pamatuod nga iginhahatag han Dios, an pamatuod nga iya iginhatag mahitungod han iya Anak.10 An tawo nga natoo ha Anak han Dios may-ada han pamatuod ha iya mismo kalugaringon. An tawo nga waray pagtoo ha Dios naghihimo ha iya nga buwaon,+ kay diri hiya natoo ha pamatuod nga iginhatag han Dios mahitungod han iya Anak.11 Ngan ini an pamatuod, nga an Dios naghatag ha aton hin kinabuhi nga waray kataposan,+ ngan ini nga kinabuhi aada ha iya Anak.+12 Hiya nga nakarawat ha Anak may-ada hini nga kinabuhi; hiya nga diri nakarawat ha Anak han Dios waray hini nga kinabuhi.+13 Iginsusurat ko ha iyo ini nga mga butang basi hibaroan niyo nga may-ada kamo kinabuhi nga waray kataposan,+ kamo nga natoo ha ngaran han Anak han Dios.+14 Ngan may-ada kita hini nga pagsarig* ngadto ha iya,+ nga anoman an aton aroon uyon ha iya kaburut-on, namamati hiya ha aton.+15 Ngan kon maaram kita nga namamati hiya ha aton may kalabotan ha bisan ano nga aton gin-aaro, maaram kita nga magkakaada kita han mga butang nga aton gin-aaro, kay gin-aro naton ito ha iya.+16 Kon an bisan hin-o nga makakita ha iya bugto nga nagbubuhat hin sala nga diri makamaratay, maghahangyo hiya, ngan tatagan hiya han Dios hin kinabuhi,+ oo, ha mga diri nagbubuhat hin sala nga makamaratay. May sala nga makamaratay.+ May kalabotan hito nga sala, diri ako nasiring ha iya nga maghangyo.17 An ngatanan nga pagkadiri-matadong sala,+ pero may sala nga diri makamaratay.18 Maaram kita nga an ngatanan nga igin-anak tikang ha Dios diri nagbibinuhat hin sala, pero hiya nga igin-anak tikang ha Dios* nagbabantay ha iya, ngan an usa nga maraot diri makakaglabot ha iya.*+19 Maaram kita nga tikang kita ha Dios, pero an bug-os nga kalibotan aada ha gahum han usa nga maraot.+20 Kondi maaram kita nga kinanhi an Anak han Dios,+ ngan gintagan kita niya hin hilarom nga pagsabot* basi magkaada kita han kahibaro han usa nga tinuod. Ngan kahiusa kita han usa nga tinuod,+ pinaagi han iya Anak nga hi Jesu-Kristo. Ini an tinuod nga Dios ngan kinabuhi nga waray kataposan.+21 Hinigugma nga mga anak, bantayi an iyo kalugaringon tikang ha mga idolo.+


text:
Isumat.com/Mayo 3, 2021
Waray hin-o man an puede pumakadto o pumasyada ha mga destinasyon hin turismo ngan mga resorts ha probinsya han Biliran tinkangan hiton Mayo 6, 2021 tobtob nga deri ginbubulkas ini nga kamanduan.
Hi Gobernador Rogelio Espina an nagpagawas hin Executive Order nagdederi ha bisan hin-o, taga Biliran o deri taga Biliran, ngan bisan tikang diin, hin pagkadto han nasabi nga mga lugar kay temporaryo nga ginsadhan ini nga mga facilidadis ug mga aktibidadis may paghisumpay hini.
Nagdesisyon an pamunuan han lalawigan nga himoon ini nga pitad tungod han nagtitikahitaas na liwat nga kaso han Covid-19 didto han probinsya ug an peligro nga magsarang pa ini.
Kun manunumduman, pira pala ka semana an nag-agi, hinay-hinay na unta nga gin-aabrihan an operasyon han mga resorts ngan tourists destinations ha Biliran, pero tigda liwat nagtikadamo an nagkatatapnan han virus didto han probinsya ngan iba pa nga parte han Eastern Visayas.
Lakip gihapon han kamanduan han gobernador an pag-implementar hin Mandatory 14-Day Quarantine ngadto han tanan nga mga biyahedor nga masulod ha Biliran sugad han mga langyawanon, OFWs, Returning Residents ngan mga LSI tikang ha gawas o sulod han Region 8.
An mga Biliranon nga magawas han probinsya ngan mabalik ha Biliran katapos hin 3 ka adlaw o sobra pa in kinahanglan gihapon mag-kwarentina hin duha ka semana. Puede ha balay ini himo-on kun mapasar ha assesment han health authorities, kun deri pumasar aadto an kwarentina ha mga facilidadis han tagsatagsa nga LGUs. #


text:
A4
An Ngaran han Dios ha Hebreo nga Kasuratan
An ngaran han Dios, nga ginrirepresentaran han upat nga Hebreo nga mangarabay (consonant) nga יהוה, mababasa hin haros 7,000 ka beses ha Hebreo nga Kasuratan. Hini nga hubad inin upat nga letra, nga kilala sugad nga Tetragrammaton, iginhubad nga “Jehova.” Ito nga ngaran an pinakaagsob mabasa nga ngaran ha Biblia. Bisan kon an giniyahan nga mga parasurat naggamit hin damu nga titulo ngan mga termino nga naghuhulagway ha Dios, sugad han “Makagarahum-ha-ngatanan,” “Gihitaasi,” ngan “Ginoo,” an Tetragrammaton la an personal nga ngaran nga ira gin-gamit ha pagpakilala ha Dios.
Hi Jehova nga Dios mismo an naggiya ha mga parasurat han Biblia nga gamiton an iya ngaran. Pananglitan, iya gin-giyahan hi propeta Joel ha pagsurat: “An bisan hin-o nga natawag ha ngaran ni Jehova matatalwas.” (Joel 2:32) Gin-giyahan liwat han Dios an usa nga salmista ha pagsurat: “Hinaot mahibaro an katawohan nga ikaw, nga an ngaran amo hi Jehova, ikaw gud la an Gihitaasi ha bug-os nga tuna.” (Salmo 83:18) Ngani, an ngaran han Dios mababasa hin mga 700 ka beses ha libro pa la han Mga Salmo—usa nga libro han mga siday nga ginkakanta ngan ginbabasa han katawohan han Dios hadto. Kon sugad, kay ano nga an ngaran han Dios waray ha damu nga hubad han Biblia? Kay ano nga gin-gamit hini nga hubad an porma nga “Jehova”? Ngan ano an kahulogan han ngaran han Dios, nga Jehova?
Kay ano nga an ngaran han Dios waray ha damu nga hubad han Biblia? Iba-iba an hinungdan. May mga naghuhunahuna nga an Dios nga Makagarahum-ha-ngatanan diri nagkikinahanglan hin naiiba nga ngaran ha pagpakilala ha iya. An iba baga hin naimpluwensyahan han tradisyon han mga Judio han diri paggamit han ngaran han Dios, bangin tungod han kahadlok nga mapasiparahan ito. An iba naman natoo nga tungod kay waray bisan usa nga nakakasiguro han eksakto nga pagluwas han ngaran han Dios, mas maopay nga gumamit na la hin titulo, sugad han “Ginoo” o “Dios.” Kondi an sugad nga mga pangatadongan waray basihan tungod han masunod nga mga rason:
Adton nasiring nga an Dios nga Makagarahum-ha-ngatanan diri nagkikinahanglan hin naiiba nga ngaran nagbabalewaray han ebidensya nga ha kadaan nga mga kopya han iya Pulong, pati na ha mga kopya nga gintipigan tikang pa ha panahon antes han Kristo, mababasa an personal nga ngaran han Dios. Sugad han gin-unabi na, an Dios naggiya nga an iya ngaran igsurat ha iya Pulong hin mga 7,000 ka beses. Matin-aw nga karuyag niya nga hibaroan ngan gamiton naton an iya ngaran.
An mga parahubad nga nagtanggal han ngaran han Dios tungod han pagtahod ha tradisyon han mga Judio waray makasantop han usa nga importante nga kamatuoran. Bisan kon an pipira nga Judio nga eskriba nagdumiri pagluwas han ngaran han Dios, waray nira ito tanggala ha ira mga kopya han Biblia. Ha kadaan nga linukot nga mga basahon nga naagian ha Qumran, hirani ha Dagat nga Patay, damu ka beses nga mababasa an ngaran han Dios. Iginpakita han pipira nga parahubad han Biblia nga an ngaran han Dios mababasa ha orihinal nga teksto pinaagi ha paggamit han titulo nga “GINOO” ha dagku nga mga letra. Kondi an pakiana, Kay ano nga an mga parahubad waray mag-alang ha pagsaliwan o pagtanggal han ngaran han Dios tikang ha Biblia kon ginkakarawat man nira nga makikita ito hin yinukot ka beses ha Biblia? Hin-o ha ira paghunahuna an naghatag ha ira hin awtoridad nga himoon ito nga pagbag-o? Hira la an makakabaton.
Adton nasiring nga diri sadang gamiton an ngaran han Dios tungod kay diri hinbabaroan an eksakto nga pagluwas hito diri nag-aalang paggamit han ngaran nga Jesus. Kondi iba gud an pagluwas han siyahan-siglo nga mga disipulo ha ngaran ni Jesus kay ha pagluwas hito han kadam-an nga Kristiano yana. Ha Judio nga mga Kristiano, an ngaran nga Jesus posible gud nga ginluwas nga Ye·shuʹa‛. Ngan an titulo nga “Kristo” ginluwas nga Ma·shiʹach, o “Mesias.” An mga Kristiano nga Griego an yinaknan nagtawag ha iya nga I·e·sousʹ Khri·stosʹ, ngan an mga Kristiano nga Latin an yinaknan nagtawag ha iya nga Ieʹsus Chriʹstus. Ha paggiya han Dios, an Griego nga hubad han ngaran ni Jesus iginrekord ha Biblia, nga nagpapakita nga an siyahan-siglo nga mga Kristiano naggamit han porma han ngaran nga komon ha ira yinaknan. Ha pariho nga paagi, an New World Bible Translation Committee natoo nga makatadunganon an paggamit han porma nga “Jehova,” bisan kon diri ito an eksakto nga pagluwas han ngaran han Dios ha kadaan nga Hebreo.
Kay ano nga gin-gamit han Bag-o nga Kalibotan nga Hubad an porma nga “Jehova”? Ha Ingles, an upat nga letra han Tetragrammaton (יהוה) ginrirepresentaran han mga mangarabay nga YHWH. Pariho ha ngatanan nga sinurat nga pulong ha kadaan nga Hebreo, an Tetragrammaton waray mga tiringgan (vowel). Han ginagamit pa an kadaan nga Hebreo kada adlaw, masayon la para ha mga magbarasa an pagbutang hin angayan nga mga tiringgan.
Mga 1,000 ka tuig katapos makompleto an Hebreo nga Kasuratan, an Judio nga mga eskolar naghimo hin mga marka nga iginbubutang ha mga mangarabay basi mahibaroan kon ano nga mga tiringgan an gagamiton kon nagbabasa han Hebreo. Pero hito nga panahon, damu nga Judio an may-ada patootoo nga sayop luwason ha daku nga tingog an personal nga ngaran han Dios, salit naggamit hira hin kasaliwan nga mga pulong. Tungod hito, nagawas nga han ginkopya nira an Tetragrammaton, igintampo nira an mga tiringgan han kasaliwan nga mga pulong dida ha upat nga mangarabay nga nagrirepresentar han ngaran han Dios. Salit an mga manuskrito nga may-ada hito nga mga marka diri nakakabulig ha paghibaro kon paonan-o orihinal nga ginluluwas ito nga ngaran ha Hebreo. May mga natoo nga ginluluwas ito hin “Yahweh,” pero may lain naman nga mga pagluwas nga iginsusuhestyon an iba. Ha usa nga Dead Sea Scroll nga may bahin han Levitico ha Griego nga yinaknan, Iao an transliterasyon han ngaran han Dios. Labot hito nga porma, an Griego nga mga parasurat ha kadaan nga panahon nagsuhestyon liwat han mga pagluwas nga Iae, I·a·beʹ, ngan I·a·ou·eʹ. Kondi waray rason nga igpirit ini, kay diri kita maaram kon paonan-o ginluwas han mga surugoon han Dios ha kadaan nga panahon ini nga ngaran ha Hebreo. (Genesis 13:4; Eksodo 3:15) Pero maaram kita nga pauroutro nga gin-gamit han Dios an iya ngaran ha pakigkomunikar ha iya katawohan, gintawag nira hiya hito nga ngaran, ngan agsob nira ito gamiton ha pakiistorya ha iba.—Eksodo 6:2; 1 Hadi 8:23; Salmo 99:9.
Kon sugad, kay ano nga gin-gamit hini nga hubad an porma nga “Jehova”? Tungod kay ito nga porma han ngaran han Dios maiha na nga ginagamit ha Ingles nga yinaknan.
An siyahan nga hubad han personal nga ngaran han Dios ha Ingles nga Biblia mababasa ha hubad ni William Tyndale han Pentateuch han 1530. Gin-gamit niya an porma nga “Iehouah.” Paglabay han panahon, nagbag-o an Ingles nga yinaknan, ngan ginhimo nga moderno an ispeling han ngaran han Dios. Pananglitan, han 1612, gin-gamit ni Henry Ainsworth an porma nga “Iehovah” ha iya bug-os nga hubad han libro han Mga Salmo. Ngan han 1639, han ginrebisa ito ngan gin-imprinta kaupod han Pentateuch, gin-gamit an porma nga “Jehovah.” Han 1901, an mga naghubad han American Standard Version nga Biblia naggamit han porma nga “Jehovah” ha mga teksto diin mababasa an ngaran han Dios ha Hebreo nga teksto.
Iginsaysay han gintatahod nga eskolar ha Biblia nga hi Joseph Bryant Rotherham kon kay ano nga “Jehovah” an iya gin-gamit ngan diri “Yahweh” ha iya libro nga Studies in the Psalms han 1911. Nagsiring hiya nga karuyag niya gamiton an usa nga “porma han ngaran nga mas pamilyar (ngan kinakarawat) ha kadam-an nga magbarasa han Biblia.” Han 1930, sugad liwat hito an punto han eskolar nga hi A. F. Kirkpatrick may kalabotan ha paggamit han porma nga “Jehovah.” Hiya nagsiring: “Nangangatadongan an moderno nga mga eksperto ha gramatika nga sadang ito basahon nga Yahveh o Yahaveh; pero an JEHOVAH baga hin maiha na gud nga ginagamit ha Ingles nga yinaknan, ngan an importante gud diri an eksakto nga pagluwas kondi an pagkilala nga usa ito nga Personal nga Ngaran, diri la usa nga titulo pariho han ‘Ginoo.’”
Ano an kahulogan han ngaran nga Jehova? Ha Hebreo, an ngaran nga Jehova nagtikang ha berbo (verb) nga nangangahulogan nga “magin.” Salit an New World Bible Translation Committee natoo nga an ngaran han Dios nangangahulogan nga “Hiya Nagpapahinabo nga Magin.” Iba-iba an opinyon han mga eskolar, salit diri kita makakasiring nga ini gud an kahulogan. Kondi ini nga kahulogan haom gud ha papel ni Jehova sugad nga Maglalarang han ngatanan nga butang ngan Paratuman han iya katuyoan. Diri la kay ginpahinabo niya nga umeksister an pisikal nga uniberso ngan an intelihente nga mga linarang, kondi samtang nalabay an panahon, padayon nga ginpapahinabo niya nga matuman an iya kaburut-on ngan katuyoan.
Salit an kahulogan han ngaran nga Jehova diri la limitado ha berbo nga mababasa ha Eksodo 3:14, nga nasiring: “Ako Magigin Kon Ano an Akon Pilion nga Magin” o “Ako Magigin Bisan Ano nga Ako Magigin.” Ito nga mga pulong diri naghahatag han bug-os nga kahulogan han ngaran han Dios. Lugod, iginpapakita hito nga mga pulong an usa nga bahin han personalidad han Dios, nga hiya nagigin kon ano an ginkikinahanglan ha tagsa nga kahimtang basi matuman an iya katuyoan. Salit bisan kon an ngaran nga Jehova mahimo mag-upod hini nga ideya, diri la ito limitado ha kon ano an iya ginpipili nga magin. An iya ngaran nangangahulogan liwat nga ginpapahinabo niya nga an iya mga linarang magin bisan ano nga ginkikinahanglan basi matuman an iya katuyoan.


text:
Isumat.com/9:10AM, Abril 15, 2021
An isyu-pulitika an usa han mga anggulo nga gintutumbok han kapulisan ha imbestigasyon han pagbuto hin “improvised” nga bomba ha usa nga balay ha Tanauan, Leyte.
Dida han panmaki-ana han iFM-RMN Tacloban kan Capt Bernardo Arcena, Chief of Police han bungto, iginbuyagyag han opisyal nga pira nga mga anggulo an posible hinungdan han panhitabo ngan usa hini an pulitika.
Pero ginklaro ni Arcena nga hapagkayana deri niya makukumpirmar nga pulitika gud ini kay maghihimo pa hira hin mas hilarum nga imbestigasyon.
Iya pa iginsumat nga mayda na nira “person of interest” hini nga kaso, pero waray niya igpamulong an pangilal-an han tawo. Nagsering la hi Arcena nga kinahanglan pa hin mahugot nga imbestigasyon ngan madig-on nga ebedensya para han case build-up kontra han mao nga indibiduwal.
Iginsaysay pa ni Arcena nga subay han inisyal nga eksaminasyon han PNP Regional Explosives Unit, an gingamit nga klase hin explosive material amo an tinatawag nga “badil,” an paburuthon nga ginagamit ha iligal nga pangisda.
An nasabi nga badil an iginlabay ngadto han panimalay ni Mildred Lopez kun diin nagkaada hin danyos an nasabi nga balay tungod han pagbuto. Hi Lopez in makusog nga tagsuporta ni Mayor Pel Tecson ngan hiya an nagdedepensa ha social media kan Tecson kun mayda mga pakaraot kontra han alkalde.
Aminado hi Arcena nga medyo makuri an imbestigasyon ngan pagtudlok han nagbuhat han krimen tungod kay waray testigos nga naghahatag hin impormasyon ngan waray CCTV camera harani han lugar.
Iginpatapod naman ni Arcena nga papahuruhugton nira an seguridad dida han bungto basi deri na mautro an sugad nga panhitabo nga syahan pala nga insidente hin pagpabuto hin explosive device ha kasaysayan han Tanauan.
An PNP Mobile Group in nagpadara na hin kadugangan nga personales basi umayuda han Tanauan PNP pagmentenar han kamurayawan dida han bungto labi na nga nagtitikapaso an pulitika. #


text:
Nea Salamis Famagusta FC
It Nea Salamis Famagusta FC o Salamina Famagusta FC (Griniyego: Nέa Eaλauίva Auuoxώσtou) kay usa ka propesyonal nga Futbol club nga naka base ha Ammochostos (o kilalado hit iya romanized nga ngaran nga Famagusta), Tsipre. Grupo inin hit kanan mga lalin, ug gin-tindog inin hadton tuig 1974, han panahon nga gin-sakop han mga Turko an mga isla didto ha norte hit Tsipre. Temporaryo nga nakabase inin ha Larnaca.
Usa ha pinaka notable nga kalamposan hit Nea Salamina kay an ira pag-daog ha Cypriot Cup ug ha Cyprus FA Shield (Super Cup) hadton tuig 1990. It pinakahitaas nga ira naabot ha Cypriot First Division kay third place. Nag partisipar inin nga grupo ha Cyprus Amateur Football Federation championships han ira siyahan nga lima ka tuig (1948-1953). Pag 1953, umapi hira ha Cyprus Football Association (CFA), ug regular hira nga nagpartisipar hit mga pagkampeon ug kompetisyon. Nag mulay hira hin lapos ka 50 nga Cypriot First Division seasons, ug ika-pito hira nga ranggo hit ira kategoridad.
Siyahan nga umapi an grupo hit mga European nga kompetisyon pag 1990 didto ha European Cup Winners' Cup, ug nagmulay hira ha 1995, 1997, ug 2000 UEFA Intertoto Cups. Parte inin nga grupo hit Nea Salamina Famagusta sports club, nga gin tindog hadton tuig 1948; it parent club kay mayda liwat men's volleyball team.


text:
Mangonbangon Bridge maagian na sunod nga semana
Mangonbangon Bridge maagian na sunod nga semanaNovember 19, 2021 No Comments on Mangonbangon Bridge maagian na sunod nga semana
Pagtutugutan na pag-agi ha Mangonbangon Bridge (Paseo de Legaspi) an mga Motorcycle For Hire (MCH) gamit an usa nga lane nga natapos na tinikangan yana nga tiarabot nga Lunes, Nobyembre 22. Sumala han abiso ni Engr. Johnny Acosta han DPWH, una nga pagtutugutan an mga MCH, ngan masunod naman hini an pagtikang pagtugot han mga multicab kahuman han usa kasemana, Lunes gihapon nga adlaw, Nobyembre 29. Hinay-hinay naman nga pagtutugutan pag-agi an iba pa nga klase hin sarakyan dida han nasabi nga bag-o nga gin-repair nga four-laned nga tulay ha masunod nga mga adlaw.
Kakulop nga adlaw, Nobyembre 18, utro nga nagbuhat hin inspection hi Mayor Alfred Romualdez, kaupod an iya anak nga hi Hiraya Foundation President Raymund Romualdez, han nasabi nga tulay agud makit-an an development han paghingayad hini.
Mahinunumduman nga hadi nga nakalabay nga bulan dida hin usa nga interview, ginpatapod han alkalde han syudad nga magiging-operational na an Mangonbangon Bridge yana nga bulan.
RPA-Cablao/CIO


text:
Isumat.com/7:35AM,July 01, 2020
Tikang ha Modified General Community Quarantine (MGCQ) iginbalik an implementasyon han General Community Quaratine (GCQ) para han mga probinsya han Leyte, Southern Leyte ngan syudad han Ormoc. Ini an lakip dida han bag-o nga kamanduhan ni Presidente Rodrigo Duterte kasumpay han klase han mga kwarentina nga igpapasunod ha magkalainlain nga parte han nasud tobtob Hulyo 15, 2020.
Hapagkayana, an nasabi nga mga lugar in tigda nga naghataas an ihap han mga Positive Cases kun diin kasagaran han natapnan an mga Locallly Stranded Individuals. Ini an nagin rason nga iginbalik an GCQ hini nga mga parte han Region 8.
Ha ilarum han GCQ, igpapatuman an limitado nga kiwa han mga tawo ngan transportasyon ug an mga tinubyanan han balaud an igpapasarang basi maseguro nga susundon han publiko an mga patakaran.
Ha luyo nga bahin, ginbulag naman ha duha nga klase an MGCQ. Amo ini an MGCQ with Strict Local Action ngan MGCQ Low Risk.
An Tacloban City ngan probinsya han Samar in iginpa-ilarum ha MGCQ with Strict Local Action. Dida hini nga mga lugar, an mga LGU in puede magmando hin mga lockdown ha mga barangay ngan sitio nga apektado han virus ngan istrikto an pagpasunod han health protocols.
An iba nga parte han Eastern Visayas sugad han Northern Samar, Eastern Samar ngan Biliran in iginbutang ha Low Risk MGCQ. Igintutubyan ha mga opisyal hini nga mga lugar an diskarte o mga pamaagi basi kalikyan an pakatapon ngan pagsarang han corona virus.
An Metro Manila an iginpabailin ha GCQ, samtang igpapadayon an ECQ ha Cebu City.
Ini nga bag-o nga mga patakaran an iginpahayag ni Duterte kanina han ala-1 han maagahon (Hulyo 1). #


text:
Isumat.com/7:21AM, Enero 13, 2021
Namatay in usa nga kagawad han barangay han malumos hiya samtang nanginginano han ira kahayupan ngan propyedad didto ha Las Navas, Northern Samar.
Dida han post ha social media han Barangay Kapitan han Del Pilar, Las Navas, iya iginsumat nga nalumos hi kagawad Nerio Cabe Sr samtang ginpapanginano an ira kakarabwan. Nagsering pa an kapitan nga nadistroso han babaha an mga kahumayan ngan mga tanum ha ira lugar.
Ini an ikaduha nga binawi-an hin kinabuhi ha Eastern Visayas tungod han maraot nga panahon han nag-agi nga pira ka adlaw. Naha-una hini an kalumos hin lalakihay han malunod an ira sinasakyan nga motorboat ha kalalawdan samtang tipa-uli hira tikang ha Dolores ngadto ha San Policarpo, Eastern Samar hadton Sabado.
Tobtob yana, Enero 13, kadam-an pa nga barangay ha Northern ngan Eastern Samar an mayda pa mga pagbabaha. Subay han report han Office of Civil Defense kakulop, haros Dos Mil katawo an ginpabalhin ha mga evacuation centers.
Nagpapadayon naman an DPWH ha clearing operations han mga natabo nga landslides nga nakapwersa pagsara han pira nga national highways ha Eastern Samar ngan Southern Leyte.
Nagpahayag naman an Department of Agriculture nga dida han ira inisyal nga pagbanabana, porlomenos 130 Milyones Pesos an balor han nadistroso ha sektor han agrikultura ha rehiyon tungod han maraot nga panahon.
Iginpatapod han ahensya nga kun magma-upay na an kahimtang han panahon, magdidistribuer hira hin mais ngan humay ngadto han apektado nga mga parag-uma. #


text:
Isumat.com/10:08AM,June 27, 2020
Waray naton mahihimo kundi sumunod han mga patakaran nga gin-implementar tungod han COVID-19 pandemic, sanglit kun bumalik ha Ormoc hi WBO Bantamweight Champion John Riel Casimero, igpapailarum gihapon hiya han duha ka semana nga kwarentina.
Ini an nagin reaksyon ni Mayor Richard Gomez han makasabot hiya nga plano han Ormocanon nga boksingero nga umuli la anay ha iya lugar kay minimingaw na hiya ha Estados Unidos. Hi Gomez in nagpahayag nga abri an syudad pagkarawat kan Casimero ha kondisyon nga tim-os nga iya susundon an strikto nga proseso han kwarentina.
Ginsagdunan ni Gomez an kampeon nga seguraduhon nga kumpleto hiya han mga papeles basi maka-uli ha Pilipinas ngan pag-abot ha Ormoc, maagi hiya han mandatory nga 14 ka adlaw nga kwarentina.
Kun manunumduman, temprano pa yana nga tuig, lumakat na hi Casimero ha Amerika para han iya training kontra kan Naoya Inoue han Japan nga amo an hadi han WBO ngan IBF bantamweight division. Mag-aasdangay unta an duha dida han Abril para hin unification title bout. Pero waray ini madayon tungod han COVID pandemic ug hi Inoue in nagpabilin ha Japan.
An kampo ni Inoue in nagpahayag nga posible didto pa hiton Setyembre makabiyahe an Hapones ngadto ha Amerika ngan bangin magbag-o an desisyon niya ngan deri na sumogot nga makigpanta kan Casimero. Tungod hini, hi Casimero in naka-istambay yana ha Florida ug nabibitay an iya mga plano.
Naghihingyap hiya nga makabalik la anay nganhi ha Pilipinas ngan mabiyahe nala utro ha Amerika kun masegurado na an iya sunod nga away ha ring. Nagsumat hi Casimero nga karuyag na niya igka-urusa an iya minahal ha kinabuhi ngan pamilya.
Hi Casimero in nagin kampeon han iya patumbahon hi anay WBO champion Zolane Tete dida han ira championship fight ha Englatera han una nga tuig. # (KEVIN SIOSANA)


text:
Pagsanghan
An Pagsanghan usa nga ikalima nga klase nga bungto han probinsya han Samar ha Sinirangan nga Kabisay-an nga rehiyon han Pilipinas. Sumala han 2000 census, mayda ini populasyon nga 7,077 ka tawo ha 1,498 nga panimalay.
Mga Baranggay[igliwat | Igliwat an wikitext]
An Pagsanghan mayda napulo kag tulo (13) nga baranggay.
Pangiskwelahan[igliwat | Igliwat an wikitext]
An Pagsanghan in may nuybe nga pampubliko na eskwelahan pan-elementarya:
Ngan may-ada ini tulo na pampubliko na eskwelahan pansekundarya:


text:
Isumat.com/3:47AM, August 5, 2020
Naghihimo yana hin mahugot nga contact tracing ngan imbestigasyon an mga otoridad ha panlawas basi masabtan kun ano an rason nga natapnan han COVID-19 an pasyente nga taga Calbayog City nga tumalikod hin kadayunan. Waray igpahayag han LGU kun Locally Stranded Individual o Returning OFW an namatay sanglit dako yana nga paki-ana kun paunan-o hiya natapnan han kagaw.
Subay han pahayag han LGU-Calbayog City, namatay dida han Agosto 3, 2020 an 14-anyos nga babaye samtang naka-confine ha Eastern Visayas Regional Medical Center.
Hiya in residente han Brgy San Policarpo ngan gin-admit hin usa nga hospital ha Calbayog hadton Hulyo 25 dara hin ubo, hiranat ngan pagsinuka. Bisan kun deri pa hiya gintutugutan nga gumawas, nagpa-discharge hiya katapos hin usa ka semana ngan umuli ha ira. Pero naghimakuri an iya pag-ginhawa ngan nagpa-admit na liwat ha iba nga hospital ha Calbayog. Pagkabuwas iginbalhin hiya ha EVRMC ngan dida han Agosto 3, binawi-an hiya hin kinabuhi.
Gindumara an panguna nga imbestigasyon ngan naka-isolate na yana an iya close contacts. Naghihikay pa hin kadugangan nga ebidensya an mga otiridad antis hira magpahayag kun ini in matatawag nga local transmission.
Samtang, balik na liwat ha pagigin COVID-Free an Eastern Samar dara kay negatibo an resulta han utro nga swab test han babaye nga nag positibo hanhadi nga taga Lawaan. Negatibo gihapon an resulta han duha nga iya kaupod ha balay. Pero ginklaro han LGU nga magpapa-ilarum pa hira hin duha ka semana nga kwarentina.
Igindugang pa han LGU nga mayda pa ginhuhulat nga resulta han confirmatory test han pira ka tawo nga iginkahibalag han babaye.
Tobtob yana, waray pa hisabuti kun ano an kawsa nga nagpositibo man ini nga babaye kay hadton Marso pa man hiya umabot ngadto ha Lawaan tikang ha iba nga nasud ngan ginkuhaan hiya han swab sample hadton katapusan nga semana han Hulyo.
Kadungan hini, an Probinsya han Eastern Samar in nagmando han ira mga mulopyo nga deri la anay magbiyahe ngadto ha Palo, Leyte. Ini in katapos la kumpirmaron ni Palo Mayor Ann Petilla nga may natabo nga local transmission han virus ha iya munisipalidad.
Nagsering an LGU-Eastern Samar nga kun deri gud importante hin duro an toyo, kinahanglan deri pumakadto ha Palo. Kun hin-o man an pumakadto hini nga bungto ngan maglapos hin 24 oras an iya pag-istar ha Palo, kwarentina hiya hin duha ka semana pagbalik ha Eastern Samar.
Ha luyo nga bahin, alagid-agid nga mayda “fiesta lockdown” ha Palo tungod kay iginpahayag han PNP han bungto nga deri mapasakob hin bisan hin-o nga bisita ngadto han bungto ha kaadlawan han ira patron buwas, Agosto 6. Nag-implementar gihapon hin liquor ban tikang Agosto 5 tobtob Agosto 6.
Ngatanan han entry ngan exit points han bungto in bubutangan hin checkpoints basi waray makasulod nga manmamatron. Ini nga pitad in agud kalikyan an pagsarang han kagaw nga naha-una na nga ginpahayag ni Mayor Petilla nga nagkaada hin local transmission. #


text:
Akihito
Hi Akihito (明仁, ginluluwás [akʲiçito]; natawo 23 Disyembre 1933) usá nga api han Imperial nga Panimalay han Hapon nga naghadi nga ika-125 nga Emperador han Hapon, sumala han sumala han nahig-araan nga pagsunodsunod ha pagsunod, tikang 7 Enero 1989 kutob iya pag-abdikar han 30 Abril 2019. Sinmunod hiyá han Trono han Crisantemo didâ han kamatay han iya amay nga hi Emperador Showa (Hirohito). Nagpasangyaw an gobyerno nga Hapones dida han Disyembre 2017 nga ma-abdikar hi Akihito hiton Abril 30, 2019.[1] Didâ han iya pag-abdikar tungod han iya panuigon ngan pagluya hin panlawas,[1] nahimo hiya nga emperador nga emerito. Ginsundan hiyá han iya suhag nga anak nga hi Naruhito.
Ngaran[igliwat | Igliwat an wikitext]
Ha Hapon, diri gintatawag it Emperador hit inihátag ha iya nga ngaran, kundi tinatawag nga "Iya Mahestad, an Emperador" (天皇陛下 Tennō Heika ) nga puyde igpahalipot nga "Iya Mahestad" (陛下 Heika ).[2] Ha pagsurat, gintatawag gihapon hin pormal an Emperador nga "An Naghahadi nga Emperador" (今上天皇 Kinjō Tennō ). An Era han paghadi ni Akihito's nagdadara han ngaran nga "Heisei" (平成), ngan sumala han nahigharaan babag-ohan hiyá hin ngaran nga "Emperador Heisei" (平成天皇 Heisei Tennō , kitaa "postomo nga ngaran") ha tugon han Gabinete katapos han iya kamatayan. Ha hiton gihapon nga panahon, igtutukod an ngaran han sunod nga era ha ilarom han masunod ha iya.[3] Kon mag-abdikar it Emperador, makakarawat hiyá han titulo nga Jōkō (上皇), usá nga pagpahalipot han Daijō Tennō (太上天皇, Nagretiro nga Emperador), ngan in bag-o nga era igtutukod.[4][5]
Mga kasarigan[igliwat | Igliwat an wikitext]
- ↑ 1.0 1.1 Enjoji, Kaori (Disyembre 1, 2017). "Japan Emperor Akihito to abdicate on April 30, 2019". CNN (ha Ininggles). Toyko. Ginkuhà December 1, 2017.CS1 maint: unrecognized language (link) Ipakita an sayop: Invalid
tag; name ":0" defined multiple times with different content
- ↑ "Members of the Order of the Garter". The British Monarchy.
- ↑ "National Day of Japan to be celebrated". Embassy of Japan in Pakistan. 7 Disyembre 2007. Ginhipos tikang han orihinal han 2 Pebrero 2008. Ginkuhà 28 Disyembre 2007. Cite uses deprecated parameter
|deadurl=(help)
- ↑ "Government panel outlines proposals on Emperor's abdication, titles". The Japan Times Online. 14 Abril 2017. Ginkuhà 9 Hunyo 2017.
- ↑ "Japan may announce new Imperial era name in summer 2018". The Japan Times. 19 Mayo 2017. Ginkuhà 31 Mayo 2017.


text:
Bisaya
- Ini nga artikulo mahitungod han mga Bisaya nga katawhan ha Pilipinas. Para han mga Bisaya nga katawhan han Borneo, alayon pagkita hiton Bisaya (Borneo).
An mga Bisaya usa nga grupo hin mga katawhan tikang ha Pilipinas. An kadam-an ha ira nangungukoy ha Kabisay-an ngan amihanan-sidlangan o dumagsaon nga Mindanao pero mayda liwat mga iba nga namalhin ha iba nga mga dapit ha Pilipinas. Damo nga mga katawhan ha Pilipinas mga Bisaya an katulinan ngan yinaknan. An gidagkoi hini nga mga katawhan amo an mga nayakan hin Sinugboanon, Hiligaynon ngan Winaray. Ini nga mga yinaknan mga ginklasipika nga mga Austronesyano, bisan kon diri magkakaintindihan ini nga mga yinaknan ha tagsa usa. Labaw hin 40% hin mga Pilipino mayda Bisaya nga katulinan.
It mga Bisaya nagtatawag hit ira kalugaringon nga Bisaya pinaagi ha yinaknan o katulinan. Pananglitan, in Sugboanon nga mayda Intsek o Espanyol nga katulinan matawag ha iya kalugaringon nga Bisaya tungod kay an iya yinaknan nga Binisaya nga Sinugboanon, usa nga Binisaya nga yinaknan. Mayda liwat iba nga Bisaya it ira pagkita hit ira kalugaringon tungod hin katulinan; usa nga taga-Manila pananglitan matawag hit iya kalugaringon nga Bisaya bisan kon diri maaram magbinisaya kay tungod it iya katulinan Bisaya. Iton katulinan usa gihapon nga paagi nga nakasiring nga damo an mga Binisaya nga yinaknan. Tikang hini nga paglantaw, usa diri Bisaya tungod kay nakayakan hiya hin Binisya kundi Binisaya it iya yinaknan kay Bisaya hiya. Amo nga damo nga mga katawhan puyde makatawag hit ira yinaknan nga Binisaya kay hira ngatanan Bisaya.
Binisaya[igliwat | Igliwat an wikitext]
It mga Bisaya natawag hit ira mga tagsatagsa nga mga yinaknan nga Binisaya. Iton pulong nga "Binisaya" nangangahulogan nga "paagi han Bisaya" ngan ginagamit gihapon ini hin Bisaya nga paagi hin pagluto ngan panambal diri la ha yinaknan. Iton kalipong hiton kagamit ngan kahulogan han mga pulong nga "Bisaya" ngan "Binisaya" tungod han kakulangan han Iningles ngan Tinag-alog nga mga yinaknan nga amo la an mga yinaknan nga mayda opisyal nga status ha nasod. Ha Iningles iton mga pulong nga "Bisaya" ngan "Binisaya" ginhuhubad hin parehas ha Iningles nga "Visayan" ngan ha Tinag-alog nga "Bisaya".
Ini nga lista ha ubos naglilista han mga Pilipinhon nga mga yinaknan nga tinatawag nga Bisayan o Binisaya han Summer Institute of Linguistics. Bisan man kon ngatanan hini lakip han amo la gihaon nga pamilya hin yinaknan nga Binisaya, diri ngatanan nga mga nagamit hini natawag hit ira kalugaringon nga Bisaya. Iton mga Tausug pananglitan, nagamit la han ngaran nga "Bisaya" pagtawag hin mga Kristyano nga mga Bisaya.
Kabisay-an[igliwat | Igliwat an wikitext]
Ha mga Binisaya, iton Kabisay-an nahahanungod han mga Bisaya nga katawhan ngan han mga katunaan o lugar nga ira gintatag-iyahan o gin-uukyan. Pero an kahubad ha Iningles nga "Visayas" gingagamit la ha pagtawag han mga lugar. Tikang hin geopolitikal nga paglantaw, an rehiyon han Kabisay-an amo an mga nasunod nga mga kapuropod-an: Panay, Romblon, Guimaras, Negros, Sugbo (Cebu), Bohol, Siquijor, Leyte, Biliran ngan Samar.


text:
Ardon
Iton Ardon poyde tinmudlok ha:
- Ardon, Loiret, usa ka komyun ha departamento han Loiret ngan ha Rehiyon Sentro ha nasod han Fransya.
- Ardon, Jura, usa ka komyun ha departamento han Jura ngan ha rehiyon han Franche-Comté ha nasod han Fransya.
- Ardon, Swiza, usa ka munisipalidad ha distrito han Conthey han canton han Valais ha nasod han Swiza.
- Ardon, Republika han North Ossetia-Alania, uska bungto ha Republika han North Ossetia-Alania, Rusya.
- Ardón, usa ka bungto ha Provincia de León, Castilla y León, Espanya.


text:
Isumat.com/Mayo 13, 2021
Iginsalikway hin magbugto nga kalalakin-an an ira armado nga pakigbisog kontra han gobyerno han sumurender hira ha mga otoridad ha Northern Samar hadin nag-agi nga adlaw.
Dida han impormasyon tikang ha Northern Samar Provincial Police Office, an nagsurender in ginkilala nga hira alyas Ka Ariel, 51 anyos; ug an iya bugto nga hi Ka Aries, 43-anyos. An magbugto in miembro han Front Guerilla Unit han Front Committee 1 ha ilarum han Sub Regional Committee 1.
M-16 nga riple ngan mga bala an igintubyan ni Ariel, samtang an iya manghod in nagsurender hin kalibre 45 nga pistola upod in mga bala.
Iginsaysay han magbugto nga api hira hin mga bayolente nga gi-os han New Peoples Army sugad han pagsulong hin mga kampo han kasundaluhan ngan panggama han mga tropa han gobyerno.
Lakip han ira nadadabihan amo an magkadungan nga pag-atake han mga detachment han Philippine Army ha Brgy Palanit ngan Brgy Salvacion, San Isidro, Northern Samar hadton 1991. Dida hini nga mga insidente, an grupo han mga rebelde in nakakuha hin mga armas tikang han kampo. Labot la hini, nagbubuhat gihapon hin extortion o pangikil an ira grupo.
Nagsumat pa hira nga nakasantop hira pagbalik ha piyod han balaud kay karuyag na nira hin mahimyang nga kinabuhii upod an ira pamilya.
An 1st Northern Samar Provincial Mobile Force Company ha panguna ni PMajor Edwin Oloan an naghimo han negosasyon basi mapasilitar an pagsurender han magbugto.
Hapagkayana, hira Ka Ariel ngan Ka Aries in aada ha kustudiya han mao nga PNP Mobile Force Unit samtang gin-aareglar an mga dokumento basi maka-agom hira han kaangayan nga benefecio tikang ha gobyerno pinaagi han Local Social Integration Program.
Kasumpay hini, hi Northern Samar Provncial PNP Director Col Arnel Apud in nagpasalamat han magbugto han ira pagtapod ha gobyerno kadungan han iya panawagan ngadto han iba pa nga NPA members nga bumalik na gihapon ha panig han gobyerno. #


text:
Mayor Alfred’s Social Action Center – MASA Center padayon an bulig ha mga nanginginahanglan
Mayor Alfred’s Social Action Center – MASA Center padayon an bulig ha mga nanginginahanglanAugust 12, 2021 No Comments on Mayor Alfred’s Social Action Center – MASA Center padayon an bulig ha mga nanginginahanglan
Ha paningkamot han buhatan og mga trabahante han MASA Center nga maging talwas an tanan ha panibag-o nga piligro dara han mga new variants han COVID-19, an payout yana nga semana amo in iginbahinbahin ha duha ka adlaw nga panhatag. Kadugangan nga 95 benipisyaryo an nakatagamtam han ira ginpapamulat nga bulig pinansyal para medikal o pagpalubong kanina han aga.
Para han mga benipisyaryo yana nga semana nga waray makakobra han ira pinansyal nga bulig, ginaaghat kamu nga dumaop la ha buhatan han Tacloban City Treasurer’s Office ha Kanhuraw Hill ngan bilngon hi Corina Innes.
R. D. Ortega/CIO


text:
Isumat.com/8:17AM, October 22, 2020
Wala-too ngan waray hunong an panmatay ha magkalainlain nga lugar ha Sinirangan Bisayas.
Hadin nag-agi nga pira ka semana, sunod-sunod an panggama ngan panmatay ha Tacloban, Palo, Calbayog, MacArthur ngan kakulop, Uktubre 21, usa nga lalaki an pinusil ngan namatay ha Baybay City.
Ginkilala an biktima nga hi Florence Dela Cruz, alias Renzy, 39-anyos, may asawa ngan residente han Brgy 11 han mao nga syudad.
Dida han inisyal nga imbestigasyon, an biktima in nagbabaktas ha Trenta de Deciembre St. didto han ira barangay han tigda la pagpusilon hin waray hikilal-i nga suspetsado nga sakay hin Sports Utility Vechicle nga Ford Everest. An nasabi nga behikulo in waray plaka.
An panhitabo in padayon gin-iimbestigar han mga kapulisan han Baybay.
Kun manunumduman, an mga suspetsado han naha-una nga panmatay in haros tanan sakay hin SUV.
Kasagaran liwat han krimen an iginkakanit ha iligal nga droga, pero tobtob yana waray la gihapon klaro nga resulta an imbestigasyon han naglolol-on nga mga insidente hin panmatay. #


text:
Video Mahitungod ha Biblia—Importante nga Katutdoan
Ginbabaton hini nga halipot nga mga video an importante nga mga pakiana ha Biblia, sugad han: Kay ano nga ginlarang han Dios an tuna? Ano an kahimtang han mga patay? ngan Kay ano nga gintutugotan han Dios an pag-antos?
Ginlarang ba an Uniberso?
Damu an may sayop nga pagsabot ha asoy han Biblia mahitungod ha paglarang, para ha iba susmatanon la ito. Katoohan gud ba an ginsisiring han Biblia?
May-ada ba Ngaran an Dios?
An Dios damu an titulo, sugad han Makagarahum-ha-ngatanan, Maglalarang, ngan Ginoo. Pero an personal nga ngaran han Dios gin-gamit hin mga 7,000 ka beses ha Biblia.
Hin-o an Awtor han Biblia?
Kon an mga tawo an nagsurat hito, angayan ba nga tawagon ito nga “pulong han Dios”? Kan kanay panhunahuna an aada ha Biblia?
Paonan-o Kita Makakasiguro nga Tinuod an Ginsisiring han Biblia?
Kon an Dios an awtor han Biblia, sigurado nga waray gud ito kapariho.
Kay Ano nga Ginlarang han Dios an Tuna?
Makaruruyag hinduro an aton planeta. Ginhimo niya ito nga may husto nga distansya tikang ha adlaw, husto nga anggulo han pagkiling, ngan nalibot ha husto nga kalaksihon. Kay ano nga nangalimbasog an Dios ha paghimo han tuna?
Ano an Kahimtang han mga Patay?
An Biblia nagsasaad nga maabot an panahon, damu an babanhawon pariho kan Lasaro.
An Impyerno ba Tinuod nga Lugar han Pagsakit?
An Biblia nagsusumat ha aton nga tungod kay “an Dios gugma,” diri gud niya mahihimo nga pasakitan an mga tawo tungod han ira mga nabuhat nga sayop ha naglabay.
Hi Jesu-Kristo ba an Dios?
Hi Jesu-Kristo ba ngan an Dios nga Makagarahum-ha-ngatanan uusa la? O magkaiba hira nga persona?
Kay Ano nga Namatay hi Jesus?
An Biblia naghahatag hin daku nga pagpabili ha kamatayon ni Jesus. May-ada ba katuyoan an iya kamatayon?
Ano an Ginhadian han Dios?
Ha bug-os nga ministeryo ni Jesus, nagtutdo hiya mahitungod han Ginhadian han Dios hin mas agsob kay han iba nga topiko. Ha sulod hin mga katuigan na, an iya mga sumurunod nag-aampo nga umabot na ito nga Ginhadian.
An Ginhadian han Dios Nagtikang Pagmando han 1914
Sobra 2,600 ka tuig na an naglabay, iginpakita han Dios ha usa nga gamhanan nga hadi pinaagi hin inop an usa nga tagna nga natutuman na yana.
Nagbag-o an Kalibotan Tikang han 1914
An mga kahimtang ha kalibotan ngan an kinaiya han mga tawo tikang han 1914 nagpapakita nga natutuman na yana an mga tagna han Biblia mahitungod ha “kataposan nga mga adlaw.”
Kay Ano nga Gintutugotan han Dios an Pag-antos?
Damu an nagpapakiana kon kay ano nga an kalibotan puno hin kangalas ngan pag-antos. An Biblia naghahatag hin makapatagbaw ngan nakakaliaw nga baton.
Ginkakarawat ba han Dios an Ngatanan nga Klase han Pagsingba?
Damu an natoo nga diri importante kon ano an imo pipilion nga relihiyon.
Gin-uuyonan ba han Dios an Paggamit hin mga Imahen ha Pagsingba?
Makakabulig ba an mga imahen basi magin duok kita ha Dios nga diri naton nakikita?
Ginpapamatian ba han Dios an Ngatanan nga Pag-ampo?
Ano man kon makikalugaringon an pag-ampo han usa? Ano man kon ginmamaltrato han usa an iya asawa, katapos, mangangaro hiya hin bendisyon han Dios?


text:
An sumaryo
- An mga uru-istorya: Naundang na kuno an pamatay ha mga katutubo dida han nagkamay-ada na National Task Force to End Local Communist Armed Conflict (NTF-ELCAC).
- Marka: DIRI TINUOD. Nauyon an Rappler ha “Diri Tinuod” nga marka nga nauna na gin-hatag han AlterMidya base ha ira fact check hini nga uro-istorya.
- An Kamatuuran: Padayon an pamatay ha mga katutubo, sibilyan, ngan progresibo nga grupo ha panahon han NTF-ELCAC. An mga rehiyon nga mayda mga barangay nga nakakarawat han “Barangay Development Program (BDP)” o pondo tikang ha NTF-ELCAC in asya gihapon an mga rehiyon nga may pinakadamo nga extrajudicial killings ngan politikal nga pag-aresto.
- Kay ano nga kinahanglan ini i-fact check: Gin-gagamit ini nga buwa nga istorya para matago an mga sunod-sunod ngan iba-iba nga pamaagi han pag-atake han NTF-ELCAC ha ira mga gin-tatagad nga kalaban ha estado.
Kompleto nga detalye
Dida han Pebrero 2022, nagpaskil ha Facebook an Sonshine Media Network International (SMNI) hin pulong ni Gaye Florendo,assistant spokesperson han National Task Force to End Local Communist Armed Conflict, nga nasiring nga “waray na” pamatay ha mga katutubo tikang han nagkamay-ada NTF-ELCAC.
Siring ni Florendo: “Kung anong nangyayaring recruitment, indoctrination ng ating mga IP in Surigao na as late as 2019, may namo-monitor tayong mga killings ng mga IP leaders natin. Fortunately, when NTF-ELCAC started, nawala na itong mga killings na ito. Same stories na naririnig natin in several areas in Mindanao.” (Kun ano an nahinanabo nga recruitment, indoctrination han aton mga IP ha Surigao han late 2019, mayda namo-monitor nga mga pagpatay han mga IP leaders naton. Maupay nala, tikang han pagtikang han NTF-ELCAC, nawara na ini nga mga pamatay. Pareho nga istorya an aton nababatian ha iba-iba nga lugar ha Mindanao.)
Dugang pa niya: “Kaya ngayon lang nakita ang sitwasyon na ito at matutuwa ka because in just 2 years, ang nangyari is natigil, very decisive ‘yung NTF-ELCAC action.” (Asya yana la naton nakita ini nga kabutangan ngan malilipay ka kay ha sulod la hin duha ka tuig, naundang ini nga pamatay, marig-on gud an pagdesisyon han NTF-ELCAC nga action.)
Diri tinuod ini nga uro-istorya.
Damo na an nasumat nga kaso hin panre-red-tag, panhahadlok ngan pagpatay ha mga katutubo, sibilyan, ngan progresibo nga grupo tikang han magkamay-ada hin NTF-ELCAC dida han 2018. An NTF-ELCAC in usa nga institusyon nga gingastuhan hin binilyon nga piso ni Presidente Rodrigo Duterte, ha ilarom han Executive Order No. 70, para mapaundang an “komunismo” han nasud. (BASAHIN: HINDI TOTOO:Hindi banta sa buhay ang ‘red-tagging’.)
Sumala ha datos han Karapatan, an mga rehiyon – pareho han Davao, Caraga, Northern Mindanao, Western Visayas, ngan Soccsksargen – kun diin nakakarawat an mga barangay hin “Barangay Development Program (BDP)”, o pondo tikang ha NTF-ELCAC, inin asya gihapon an mga rehiyon nga mayda pinakadamo nga extrajudicial killings ngan politikal nga pag-aresto.
Han yana nga Pebrero la, ginpatay hi Gelejuain “Jurain” Ngujo II, usa nga magturutdo nga Lumad, kaupod hira Chad Booc, igkasi magturutdo han mga katutubo, ha usa kuno nga “engkwentro ha komunista nga grupo” ngan mga militar.
Ginpamatud-an ini han Save Our Schools (SOS) Network, nga nagsiring nga aadto ha Mindanao an sinisiring nga grupo in para ha pagsasaliksik. (BASAHIN: HINDI TOTOO: NI-recruit ni Chad Booc ang mga kabataang katutubong kasama niya sa Cebu)
Dida han 2021 naman, ginpatay han militar ha Surigao del Sur an tulo nga Lumad-Manobo nga hira Willy Rodriguez, Lenie Rivas, ngan Angel Rivas, sumala ha Karapatan. Pareho an report kanda Ngujo II ngan Booc kun diin nag-insister an mga militar nga armado kuno an mga indibidwal ngan napiritan la hira umato. Bisan pa hito, takos igduon nga an usa ha mga pinatay, hi Angel, in usa pala nga estudyante ha ika-6 nga grado.
Dida ha usa nga 2019 report han United Nations secretary-general ngan han UN High Commissioner for Human Rights, ginyakan nga aada ha haros 600 katawo an gin-akusahan hin “de facto terrorists” ha usa nga kaso nga ginsampa han Department of Justice (DOJ) han Pilipinas. Kaupod ha mga gin-akusahan an mga kilala nga mga paradepensa han katungod pantawo ngan representante han mga katutubo ha nasud.
Sumala naman ha rekord han Commission on Human Rights (CHR) dida han 2020, an mga biktima han red-tagging ha nasud inin asya gihap an mga ginharass, ginsampahan hin mga himo-himo nga kaso, ngan ginpatay. – Rappler.com
Gin-translate ha Waray ni Virginia Niez an fact-check nga may orihinal nga bersyon ha Filipino, “HINDI TOTOO: Tumigil ang pagpatay sa mga katutubo nang maitatag ang NTF-ELCAC,” nga ginsurat ni Rochel Ellen Bernido kaupod hira Vanessa Adolfo ngan Jamaica Marciano/AlterMidya
Pasabta kami kun mayda niyo makit-an nga mga maruhaduhaon nga Facebook pages, groups, accounts, websites, articles, o mga retrato nga imo nakit-an ha iyo komunidad ha pamaagi han pagpadara hin email ha factcheck@rappler.com. Pwede gihapon magpadara hin mga sayop nga uru-istorya ha #FactsFirstPH tipline. Pwede gihapon ipadara an mga pulong ha Facebook han Rappler, pinaagi hin pribado nga mensahe ha twitter han Newsbreak ngan ha Viber fact check chatbot. Padayon kita han pag-ato kontra ha online disinformation tungod han pag fact-check han mga nagkakalat nga mga sayop nga impormasyon.


text:
Pandemya nga COVID-19
An pandemya han coronavirus han 2019–20 in nagpapadayon nga pandemya han sakit nga coronavirus disease 2019 (COVID-19) nga buhat han severe acute respiratory syndrome coronavirus 2 (SARS-CoV-2). Syahan nahisakban ha Wuhan, Hubei, China han banda urhi han Disyembre 2019. An World Health Organization (WHO) gin-asoy ini nga pagkalat hin sakit komo Public Health Emergency of International Concern han ika-30 han Enero 2020 ngan ginkilala nga usa nga pandemya han ika-11 han Marso. Han ika-30 han Marso 2020, labaw hin 777,000 ka mga kaso han COVID-19 an nahipatik ha 200 ka mga nasod ngan teritoryo, nga nagin hinungdan han ginbabanabanahan 37,000 nga pagkamatay. Labaw liwat hin 164,000 nga katawhan an nagkauupay.


text:
Muang Kaysone Phomvihane
An Muang Kaysone Phomvihane (ha Lao: ເມືອງໄກສອນ ພົມວິຫານ) usa nga syudad ngan distrito (muang) ha Laos. Amo ini an kapital han lalawigan han Savannakhet ngan agsob tawagon liwat ini nga Syudad han Savannakhet. An daan nga ngaran hini Khanthanabouli (ຄັນທະບູລີ). An Kaysone Phomvihane amo an ikaduha nga gidako-i nga syudad ha Laos, sunod han Vientiane. An Kaysone Phomvihane amo an lugar nga natawhan han Mangulo han Laos nga hi Kaysone Phomvihane, ngan an syudad ginngaran ha iya dungog dida han 2005.


text:
Palasyo han Quirinal
An Palasyo han Quirinal (kilalado ha Initalyano nga Palazzo del Quirinale o kun ha halipot Quirinale) usa nga gintukod ha kaagi nga nahamutang ha Roma, Italya, an yana nga opisyal nga urukyan han Mangulo han Republika Italyana. Nahamutang ini han Pungtod Quirinal, an gihataasi han pito nga mga pungtod han Roma. Ini nga palasyo gin-ukyan hin katloan nga mga santo papa, upat nga hadi ngan napulo kag usa nga mga mangulo han Republika Italyana. Naabot an palasyo hin kahaluag nga 110,500 nga kwadrado nga metro ngan amo an ika-6 nga gidako-i nga palasyo han kalibutan[1] ha kahaluag, ngan amo gihapon an gidako-i nga urukyan hin Nangungulo hin Estado.[2]
Mga kasarigan[igliwat | Igliwat an wikitext]
- ↑ "World's largest palace". Wikipedia Ginkúhà Septyembre 30, 2013.
- ↑ "Il Quirinale, la residenza più vasta del mondo". loveforitaly.it. Ginkúhà Hulyo 18, 2013. Ginhipos tikang han orihinal han 2013-09-27. Ginkuhà 2014-01-06.
- Rendina, Claudio (1999). Enciclopedia di Roma. Rome: Newton & Compton.
- http://www.nationalgeographic.it/italia/2011/01/02/foto/quirinale_diario_fotografico-157510/1/ Archived 2013-06-21 at the Wayback Machine.
Mga sumpay ha gawas[igliwat | Igliwat an wikitext]
- Official site of the Presidency of Italy (Virtual nga pagsudoy han Palasyo han Quirinal)
- Satellite nga hulagway han palasyo ngan han taramnan hini Tigaman: Usa ka block ha kanawayan han mga Taramnan amo an Palazzo Barberini. Ha mga butnga daplin han halaba nga timugan nga dapit nga ligid han taramnan ha tabok han karsada amo an gutiay nga kupola han Sant'Andrea al Quirinale ni Bernini. Ha sunod nga iskina ha amihanan an sinbahan ni Borromini, an San Carlo alle Quattro Fontane. Ha Diagonal ngan ha katundan han fachada, ha butnga hin mga gudti-gudti nga mga karsada amo an turquoise nga baga hin tub nga poligono han Burabod Trevi.


text:
Isumat.com/Enero 27, 2022 Nag-antos hin mga igo hin shrapnel in usa nga sundalo ngan usa nga kaapi han CAFGU han pabuthon han mga terorista nga NPA an ira igintanom nga bomba ha Pinabacdao, Samar...
Isumat.com/Enero 27, 2022 Nagpapadayon an ginbubuhat nga imbestigasyon han kapulisan kasumpay han nahitabo nga shooting incident ha Sta Fe, Leyte hadin nakalabay nga adlaw kun diin an biktima in nag-antos hin igo hin bala.
Isumat.com/Disyembre 9, 2021 Waray na katungod hi Balangkayan, Eastern Samar Mayor Allan Contado nga maghimo hin mga aktibidad ngan obligasyon hin usa nga abogado. Ini in katapos la magpalusad hin kasugu-anan...
Isumat.com/Nobyembre 24, 2021 An mga kumunista nga rebelde an gintutudlok nga responsable hin pag-torture ngan pagpatay hin parag-uma ha Northern Samar hadin nag-agi nga semana. Dida han imbestigasyon, ginkilala an biktima...
Isumat.com/Nobyembre 18, 2021 Duha na nga Gomez an kandidato pagka-alkalde ha Ormoc City para han tiarabot nga eleksyon sunod nga tuig. Amo ini hira Leyte 4th District Rep. Lucy Torres-Gomez ngan...
Isumat.com/Oktubre 29, 2021 Napakyas in kadam-an nga kapulisan han ira tinguha nga makagrehistro komo mga botante han Tabontabon, Leyte han sitahon ngan pamaki-anhan hira ni Mayor Efren Redona han nasabi nga bungto.
Isumat.com/Oktubre 1, 2021 Waray didto ha iya panimalay hi Retired Army Col Emil Zosa han igserbe han mga otoridad an Warrant of Arrest ha kaso nga Murder kontra ha iya. Kakulop...
Isumat.com/Setyembre 27, 2021 Tumalikod ha kadayunan in usa nga miembro han Philippine Army han malumos hiya samtang nakarigos ha salog ha Brgy Batang, Oras, Eastern Samar kakulop (Setyembre 26) han aga.
Isumat.com/Setyembre 20, 2021 Tungod han paggamit hin iligal nga pamaagi ha pagpakabuhi, nagresulta lugod ini han kaawat han ira mga kinabuhi. Duha nga parupangisda an namatay ngan nasamad an duha nira...
Isumat.com/Agosto 19, 2021 Nasikop na han mga otoridad an langyawanon nga suspetsado hin pakatudol ngan kamatay hin usa nga motorista ha Naval, Biliran. Ginkilala an suspetsado nga hi Scott Franzen, 60...


text:
Isumat.com/Enero 27, 2022
Nagpapadayon an ginbubuhat nga imbestigasyon han kapulisan kasumpay han nahitabo nga shooting incident ha Sta Fe, Leyte hadin nakalabay nga adlaw kun diin an biktima in nag-antos hin igo hin bala.
Subay han PNP report, an biktima in ginkilala nga hi Rodolfo Tanola, 47 anyos, habal-habal driver, ngan nag-uukoy ha Brgy Katipunan han mao nga bungto.
An biktima in ti-uli na unta ngan samtang nagmamaneho han motorsiklo in tigda ginpusil hin duha nga suspetsado nga waray panhikilal-i.
Nag-antos hin kasamdan an biktima ngan gindara ha hospital basi pagtambalon.
Samtang, didto naman ha Hilongos, Leyte, usa nga lalaki an nagpakamatay ug igin-aalegar nga depresyon an nagduso han biktima nga tiwasan an iya kinabuhi.
Dida han inisyal nga imbestigasyon, an biktima ginkilala nga hi Danilo Calvez, 47 anyos, inasaw-an, waray trabaho in nakit-an nala han iya amyaw nga nabitay na an patay nga lawas didto han ira barangay ha Hitupdan, Hilongos, Leyte.
Gintutudlok nga an iya pagproblema han naguba nga ira balay han bagyo amo an hinungdan han iya depresyon.
An mga imbestigador in waray nakit-an nga foul play dida han insidente subay han panguna nga imbestigasyon. #


text:
Kawit, Cavite
An Kawit (nga an daan nga ngaran Cavite El Viejo o Daan nga Cavite) usa nga syahan nga klase nga bungto ha lalawigan han Cavite ha Pilipinas. Sumala han census han tuig 2000 mayda ini populasyon nga 62,751 ka tawo ha 13,510 nga mga panimalay.
Dinhe nga bungto ginproklama ni Heneral Emilio Aguinaldo an paglugaring han Pilipinas han Hunyo 12, 1898.
Mga baranggayIgliwat
An Kawit ginbahin ngadto hin karuhaan kag tulo (23) nga mga baranggay.
Mga sumpay ha gawasIgliwat
- Bungto han Kawit, Cavite Archived 2007-11-23 at the Wayback Machine.
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Panrehistro para han National ID o gintatawag nga PhilSys, mas pinakusog
Panrehistro para han National ID o gintatawag nga PhilSys, mas pinakusogApril 26, 2021 No Comments on Panrehistro para han National ID o gintatawag nga PhilSys, mas pinakusog
Tacloban City- An Ika-tulo nga Registration Center han siyudad para han National ID o PhilSys an pormal na nga gin-abrihan yana nga adlaw, Abril 26, 2021. Matatad-an Ini nga registration center ha 3rd floor han Robisons North, Abucay.
Matitigamnan nga nauna pag-abre an mga registration center ha Tacloban City Hall Extension ha Norte nga dapit han Tacloban, ngan ha Tacloban Convention Center o Astrodome.
An Barangay 6-A an siyahan nga makakagamit han bag-o nga pasilidad han PSA. May ada unum (6) nga registration kits nga pwede makarehistro hin maabot 360 ka tawo kada adlaw, tikang han alas otso han aga kutob alas sais han gab-i.
Sumala kan Sheryl Jamisola, Leyte Chief Statistical Specialist, naka-schedule la gihapon an pagkadto ha mga registration centers, ngan diri pwede an mga walk-in.
Para han mga may trabaho o kun ano man nga rason nga diri piede makakadto han gintakda nga adlaw han registration, pwede la gihapon magparehistro ha iba nga adlaw.
Gintatalinguha han pamunuan han PSA nga magiging andam na gihapon an online application para han Step 1 yana o ha sunod nga semana.
Gin-aaghat an ngatanan nga magparehistro nga sumunod han pagsul-ot han face mask ngan face shield ngan pagkaada hin physical distancing.
R. D. Ortega/CIO


text:
TACLOBAN CITY- Mahugot na nga guindidiri an pamaligya hin junk foods ha mga school canteens ha probinsya han Biliran.
Ini in may kalabutan ha naging obserbasyon han Provincial nutrition council (PNC) parti ha padayon nga pag baligya han mga ini amo nga mas guin pakurukusog an kampanya ala kontra ha mga chichiriya.
Diri pala maiha nga guin sumite ni Dr. Gabino S. Velasquez IV, acting municipal health officer han Maripipi an iya resolution ha Sanggguniang Panlalawigan han probinsya may kalabutan han  mao nga himangrawon.
Na hibaruan nga hi Velasquez in anay municipal councilor han Naval ngan naging author han municipal ordinance nga nagdidiri ha panmaligya hin junk foods ha mga pampubliko ngan pribado nga secondary ngan elementary school canteens ha bungto han Naval.
Naghangyo guihapon an mao nga opisyal ha mga school administrators ha probinsya han Biliran nga batasanon an panginano han mga guin babaligya nga food items ha mga school canteen/isumat.com


text:
Isumat.com/7:46AM, Enero 27, 2021
Ginpaningkamutan han Bureau of Jail Management and Penology (BJMP) nga mas magin komportable an kahimtang han mga preso ha District Jail ha Naval, Biliran.
Ini in tungod kay hiton Marso igbabalhin na an mga preso o Persons Deprived of Liberty (PDL) ngadto han bag-o nga facilidad. Hito nga bulan nakatalaan an inagurasyon han nasabi nga building ug titikangan na gihapon an operasyon han facilidad.
Dida han report han Philippine Information Agency-Naval, nagmamalatumat nga an facilidad in nagkakantidad hin 8.9 Milyones Pesos. Ini nga istraktura in duha ka andana ngan may roof deck kun diin puede makagpasirak ngan makagpahangin an mga bilanggo.
Iginpatapod gihapon han BJMP-Naval nga mahugot an seguridad tungod kay kada selda in may kalugaringon nga control gate, labot la han main cell gate.
Sumala kan SJO4 Felix Eduardo Carcellar, Jail Warden ngan OIC Provincial Administrator, makaka-akomodar hin 260 nga mga preso an facilidad nga amo an standard nga ginpapasunod han ahensya. An building in mayda walo nga haluag nga kwarto nga makaka-sakto hin 36 nga PDL an kada kwarto.
Iginpahayag pa ni Carcellar nga plano gihapon han BJMP nga butangan hin extension ini nga building basi himoon nga training center han mga PDL.
Hapagkayana, nanlilimbasog an BJMP-Naval nga makakuha na han Certificate of Occupancy basi mahigamitan na an facilidad han mga preso antis pa pagdumaraon an inagurasyon. #


text:
Gela
An Gela (Initalyano nga kaluwas: [ˈdʒɛːla]; Kahadto nga Griniyego: Γέλa[1]) usa ka syudad ngan comune ha lalawigan han Caltanissetta ha Autonomo nga Rehiyon han Sicilia ha nasod han Italya. Amo iní an gidako-i hin langyab ngan kamolupyohan ha salatan nga baybayon han Sicilia. Kabahin iní han lalawigan han Caltanissetta, nga diin amo la iní an comune ha Italya nga mayda kamolupyohan ngan langyab nga labaw pa han kanan pamunuan han lalawigan. Gintikang iní hin mga Griyego nga mga kolonista tikang ha Rhodes ngan Crete han 689 BC. An Gela amo an polis nga pinaka importante hin impluwensya ha Sicilia han panahon ha butnga han ika-7 ngan ika-6 nga mga gatostuig ngan an lugar nga diin hi Aeschylus nag-ukoy ngan namatay han 456 BC. Han 1943 an Gela amo an syahan nga Italyano nga baybayon nga naabtan han mga Puersa Alyada dida han Pagsulong han Sicilia han mga alyado.
Mga pinambasaran[igliwat | Igliwat an wikitext]
- ↑ Smith, William, ed. (1854–1857). "Gela". Dictionary of Greek and Roman Geography. London: John Murray.
Gawas nga mga sumpay[igliwat | Igliwat an wikitext]


text:
In case yesterday's debacle of a comment section, and the two letters from "fans" weren't quite enough for you, we have this from King Insiderrp II:
Make the jump for commentary.
BA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA...
DEEP BREATH
HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA
Cam Barker...
HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA
To the Wild
HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA HA...
Sigh.


text:
Karlsruhe
An Karlsruhe amo in uska syudad ha salatan-katundan han Alemanya, ha estado han Baden-Württemberg nga nahamutang harani ha mga katubtuban han Fransya ngan Alemanya.
An Karlsruhe in gintukod ha 1715 komo Palasyo Karlsruhe, ha panahon nga an Alemanya in sagunson nga mga syudad-estado. An bungto nga nagpapalibot han Palasyo in nahimo nga lingkuran han duha ha gihahataasi nga hukmanan ha Alemanya, an Federal nga Hukmanan han Batakan Balaod han Alemanya (Bundesverfassungsgericht) nga an pagbuot in mayda kusog han balaod, ngan an Federal nga Hukmanan han Katadungan han Alemanya (Bundesgerichtshof), an gihahataasi nga hukmanan han pamalandong ha mga butang han balaod sibil ngan balaod kriminal.


text:
San Salvador
An San Salvador ("Baraan nga Manluluwas" o "Baraan nga Magtaralwas") amo an pamunuan ngan gidamo-i hin molupyo nga syudad han El Salvador ngan han departamento nga amo gihapon an ngaran.[1] Amo iní an sentro hin politika, edukasyon ngan panalapi han nasod.[2] An Metropolitano nga Langyab han San Salvador, nga naglalakip han pamunuan ngahaw ngan 13 han mga munisipyo hiní, mayda kamolupyohan nga 2,404,097.
Mga pinambasarán[igliwat | Igliwat an wikitext]
- ↑ "Biggest Cities El Salvador". Geonames.org. Ginkuhà Pebrero 24, 2012.
- ↑ [1] Archived March 27, 2009, at the Wayback Machine.


text:
Sancti Spíritus
An Sancti Spíritus usa nga syudad ngan munisipyo nga amo an kapital han lalawigan han Sancti Spíritus ha Cuba. Gintukod an syudad ni Diego Velázquez de Cuéllar dida han tuig 1514.
Heyograpiya[igliwat | Igliwat an wikitext]
Ginbahin an munisipyo ngadto han mga barrio han Banao, Bellamota, Bijabo, Guasimal, Guayos, Hospital, Jíbaro, Manacas, Mapos, Paredes, Paula, Pelayo, Pueblo Nuevo, San Andrés, Tuinicú, Tunas de Zaza ngan Zaza del Medio.[1]
Mga reperensya[igliwat | Igliwat an wikitext]
- ↑ Guije.com. "Sancti Spíritus". Ginkuhà 2007-10-07.


text:
TACLOBAN CITY – Ada ha kritikal an kamutangan yana han usa nga miyembto han LGBT matapos ini nga pagbuno-buno-on han iya Ka-live in partner ha Baranggay 95 Caibaan, Tacloban City.
Subay ha naging pahayag ni PSInsp Jessica Ortega, Tagapagyakan han Tacloban City Police Office (TCPO) nga naki pag break an biktima nga hi Carl Loreto, 35 anyos ha iya live-in partner nga hi Jay Paul Tibay, 32 anyos ugsa nga matabo an mao nga insidente.
Nagkamay-ada naman mapaso nga lantugi an duha nga nagin resulta han maka rimadima nga panhitabo
Pag hulagway pa ni Ortega tikang ha pahayag han suspek, tungod han ira mapaso nga argumento in nagdulom an pangitaan han suspek ngan nabuno hin Icepick an biktima nga hi Carl.
Nakag-angkun hin damo nga buno ha lawas an biktima.
Labot pa hito may samad gihap ini nga naangkun mahuman nga puk-pukon an ulo hini hin botelya.
Padayun naman ini nga gin tatambal ha Hospital.
naaresto naman han Tacloban Police an suspetsado.